text:
Kaminda maritimo rapido pa Aruba, Kòrsou i Boneiru un paso mas serka
Hulanda ta duna sosten na e inisiativa pa desaroyo di un konekson diario rapido di barko entre e tres islanan: Aruba, Kòrsou i Boneiru. Un konekshon vice versa asina via laman ta duna un impulso importante na ekonomia di e islanan i ta kontribuí na mehorashon di e trafiko di persona i merkansía entre e islanan. Esaki ta loke minister Plasterk (di Asuntunan Interno i di Relashonnan di Reino) a bisa den su diskurso di apertura na e Konferensha di Reino na Kòrsou.
Entretantu un estudio di faktibilidad a kuminsá riba enkargo di Aruba, Kòrsou i Boneiru. Despues di su kompletashon lo tin klaridad riba e kondishonnan esenscial nesesario, manera fasilidadnan di haf i proceduranan di duana i imigrashon. Awor kaba tin klaridad ku interkambio di dato i un bon koperashon entre e departamentunan konserní di e tres paisnan Aruba, Kòrsou i Hulanda, ta nesesario. Hulanda ta deseá di hasi esaki posibel I ta hunga un ròl aktivo i kordinativo, dor di brinda mas sosten tekniko riba tereno di ICT i asuntunan hurídiko.
E efektonan ekonómiko i soshal pa Aruba, Kòrsou i Boneiru por ta enorme, si habrimentu ku un konekson diario rapido di fèri, transportashon mas barata di hende i di merkansia bira posibel. Aktualmente no tin un bon konekshon di barku, tur kos mester tuma luga via aire. Ku un konekson di fèri e merkado (di benta) pa komersio mesora lo bira mas grandi i lo bira tambe mas fásil i mas interesante pa bira mas aktivo riba mas isla. Tambe lo surgi mas posibilidadnan pa turismo i otro formanan di dunamentu di servisio. Ta stimulá desaroyonan di sosiedad, tal manera mas posibilidat pa preparashon, kapasitashon i trabou. Tambe biahamentu pa e pueblo, ku hopi biaha tin famia riba mas isla, ta bira mas fásil i mas barata.


c: text/html

text:
Notisia - Notisia
33 Notisianan
Surti segun Fecha / Relevansha
Lockdown parsial ta kontinuá
Medidanan ta keda nesesario pa protehá otro. E kantidat di infekshon di corona ta baha. Esaki ta bon notisia. Nos ta tene nos mes ...
Gabinete ta prolongá pakete di sosten Hulanda Karibense
Awe gabinete a disidí pa prolongá e pakete di sosten i rekuperashon pa habitante i kompanianan na Boneiru, Sint Eustatius i Saba ...
Akuerdo di kolaborashon entre OLB i munisipionan di Hulanda
E munisipionan di Rotterdam i Alphen aan den Rijn i Entidat Públiko Boneiru (OLB) a uni forsa. Den kuadro di sosten i pa ...
E 10 preguntanan prinsipal hopi hasí tokante di coronavirus
E 10 preguntanan prinsipal hopi hasí tokante di coronavirus
Saba Package ta regla kolaborashon dirigí entre Reino i Saba
Awe diputado Zagers (Entidat Públiko Saba) i Sekretario di Estado Knops (Asuntunan Interno i Relashonnan den Reino) a firma e ...
500 Kas di hür sosial riba Boneiru
Tres partido ta pone man huntu na benefisio di e bibienda públiko di Boneiru. Sekretario di Estado Raymond Knops di Asuntunan ...
Gabinete ta invertí na Hulanda Karibense
Gabinete ta pone 30 mion euro disponibel pa invertí den Boneiru, Saba i Sint Eustatius. Gabinete a asigná prioridat na mehorashon ...
Gabinete ta invertí den infrastruktura i kombatimentu di pobresa na Hulanda Karibense
Gabinete ta pone 30 mion euro disponibel pa invertí den Boneiru, Saba i Sint Eustatius. Gabinete a asigná prioridat na mehorashon ...
Mehorashon supstansial pa abitantenan di Boneiru, Sint Eustatius i Saba
Abitantenan di Boneiru, Sint Eustatius i Saba mester tin un bida mas mihó. E gastunan básiko manera hür, kuminda i ko’i bebe ta ...
Komisario di gobièrnu sentral huramentá
Awe djarason, Sekretario di Estado Knops (Relashonnan den Reino) a huramentá Marcolino (Mike) Franco komo Komisario di Gobièrnu ...

robotstxt: allowed

filter: keep


text:
Noticia
Anuncio: Departamento di Impuesto
Anuncio: Departamento di Impuesto ta informa cu nan oficinanan auxiliar cu ta ubica den e MFA y HBK nan lo ta sera awe 22 November 2017 henter dia. Oficina principal di Departamento di Impuesto na Camacuri si lo ta habri normal pa publico. Oficinanan auxiliar di Departamento di Impuesto ta keda sera te na proximo […]
Fiesta di Sinterklaas
MFA Paradera ta presenta Fiesta di Sinterklaas dia 5 di december di 5.00 pm pa 8.00 pm. Entrada lo ta AWG 15 pa mucha y ta inclui un snack, juice, saco di mangel y cupcake. Lo tin baile, wega pa mucha y competencia di pintamento. Inscripcion ta di 13 pa 17 di november na MFA […]
Pago di DIMAS
Dia 14 y 15 di november, Departamento di Impuesto no ta procesa pago di DIMAS.
Bus di Salud
Dia 31 di oktober Bus di Salud lo ta na MFA Paradera di 9.00 am pa 3.00 pm. E servicio di Bus di Salud ta consisti di control di peso (BMI), presion di sanger, sucu den sanger y colesterol y tambe ta duna conseho individual con pa hiba un estilo di bida mas saludabel. Tur […]


text:
Riba djaweps 24 di mei 2018 e representantenan di e Kolegionan Superior di Estado i di Konseho Sosial Ekonómiko (SER) di Kòrsou a bini huntu den sala di reunion di Kontraloria General di Kòrsou na Ansinghstraat pa konkretisá kon pa sigui estrechá nan lasonan di trabou.
Na e reunion a partisipá entre otro Sekretario di Kontraloria General señora S. Cathalina, Defensor di Pueblo señor K. Concincion, Sekretario di Konseho Konsultativo señora C. Raphaëla i Direktor/Sekretario General di SER señor R. Henriquez. E reunion aki a tuma lugá den un esfera ameno. Durante e reunion a interkambiá di pensamentu tokante tópikonan manera: maneho propio di finansas i di personal, fortifikashon di nan posishon independiente den sistema gubernamental di Kòrsou i kon pa huntu bini ku programanan pa trein i otro aktividatnan.
E representantenan di e Kolegionan Superior di Estado i di SER a kumbiní pa di awor en adelante bini kuater biaha pa aña huntu riba un sistema rotativo pa deliberá riba temanan di interes komun i tambe pa interkambiá konosementu i eksperensia.
E próksimo enkuentro lo tuma lugá den luna di ougùstùs binidero.
Riba e portrèt partisipantenan na e reunion. Di robes pa drechi: señor R. Trenidad (Ofisina di Defensor di Pueblo), señor K. Concincion (Defensor di Pueblo), señor R. Henriquez (Direktor/Sekretario General SER), señora L. Hart (Kontraloria General), señora S. Cathalina (Sekretario Kontraloria General), señora C. Raphaëla (Sekretario di Konseho Konsultativo), señora M. Sboui-Racamy (Ofisina di Sekretariado SER/ROA/GOA) i señora J. Seedorf (Konseho Konsultativo).


text:
Un plan pragmatico cu lo resulta di secionnan cu comunidad completo, socionan local y internacional
Oranjestad- Aruba Tourism Authority a lansa aña pasa un projecto nobo, Cu Mira pa Futuro, unda conhuntamente cu varios socionan manera departamentonan gubernamental, sector priva, NGO’s y e pueblo di Aruba ta formula un plan dirigi riba desaroyo duradero di Aruba so producto turistico. Pa cu e projecto aki, A.T.A. a contracta The Liv Group, bow maneho di Varelie Croes pa asisti riba e projecto. E plan lo delinea accionnan segun categoria, importancia, tempo cu lo tuma pa implemente, presupuesto, y esnan cu mester lidera ehecucion di e accion entre otro. E plan lo ta uno cu ta tene cuenta cu e balansa entre nos comunidad, nos bishitantenan, nos socionan y medio ambiente. Cu Mira pa Futuro ta di sumo importancia pa asina por alinea y determina siguiente pasonan pa haci di Aruba uno mas dushi pa biba, como tal uno dushi bishita. Hecho ta cu crecemento turistico a yega di y ta sigui trece retonan cu ne. Ademas, Aruba tin scarsedad na espacio y otro recursonan, cu ta significa cu nos mester ta mas selectivo ora di tuma decision cu ta regarda entre otro nos medio ambiente, nos desaroyo socio economico etc. E plan aki lo haci posibel cu pa locual ta prioridadnan turistico, cu A.T.A. a base di e plataforma aki por aporta y duna conseho mas concreto riba diferente di e topiconan aki.
Como parti di creacion di e plan aki, A.T.A. a dicidi di forma parti di e aliansa di “Sustainable Destinations Alliance for the Americas (SDAA)” cu ta wordo lidera dor di “Sustainable Travel International (STI)”. Formando parti di e aliansa aki ta permiti A.T.A. y su socionan pa categorisa y priorisa accionnan riba area di sostenibilidad di e destinacion completo, maneho di proteccion di herencianan cultural y natural, miedo amiente, como tambe social.
Durante luna di october y november di 2016, a tuma lugar varios sesionnan como parti di e trajecto di produccion di e plan di desaroyo turistico, tambe como parti di e trajecto di SDAA. Mas cu 170 participante a forma parti di ambos proceso. E sessionnan aki a enfoca ariba e sentimentonan di nos socionan pa cu e producto di Aruba actual, como tambe e vision pa nos producto turistico. E sesionnan aki tawata sumamente intensivo y valioso pa cu e proceso aki.
Den e luna binidero A.T.A. lo continua cu diferente reunionnan. E sesionnan lo ta varia y ta inclui seccionnan habri pa publico. Esakinan lo tuma lugar den e barionan di San Nicolas (17 januari), Paradera (18 januari) y Noord (19 januari). E secionnan aki lo brinda e oportunidad na e comunidad pa sera conoci Cu ‘Mira pa Futuro’ y asina tambe vocifera nan opinion. Na mesun momento A.T.A. lo activa e website (www.cumirapafuturo.com) como tambe pagina di Facebook di “ Cu Mira pa Futuro” pa asina por ricibi y brinda tur informacion na e comunidad Arubano. E meta ta pa por finalisa e documento di Cu Mira pa Futuro pa asina por presenta esaki.
For di 2014, A.T.A. a amplia su enfoce pa asina inclui atencion na desaroyo di nos producto turistico banda di enfasis riba promocion di nos destino, bou di e capa di enfoke di A.T.A. Como tal e proyectonan describi ta forma parti integral di locual a delinea como projectonan importante pa A.T.A. Un desaroyo duradero di nos producto turistico mester ta un prioridad di un y tur. A.T.A. ta spera cu e proyectonan aki sigui hanja e debido atencion y importancia di tur envolvi.


text:
MEP a presenta dilanti Ministerio Publico diamars atardi, pa asina mustra sosten na e accion di Fundacion Lisette Gomes cu pa algun dianan caba ta informando pueblo den medionan di comunicacion tocante e manifestacion contra abuso sexual di menor di edad.
Presencia di MEP na e manifestacion ta pa demostra cu e problematica di abuso di menor ta uno hopi grandi y mester wordo soluciona mas pronto cu ta posibel. Nos muchanan ta inocente y nan mes no por actua. Ta nos como mayornan y adulto ta esnan cu mester para pa nan derecho y stop abuso sexual contra nan.
MEP ultimamente ta bin ta papiando hopi tocante e tema aki mirando cu abuso sexual di nos menornan di edad ta escalando den nos pais. Y MEP no solamente ta keda papia tocante e tema pero nos ta tuma accion tambe. E momento cu nos a tuma nota cu sra Lisette Tromp a haci un yamada na e comunidad pa sostene y asisti na e manifestacion aki, nos partido a dicidi cu nos lo ta presente pa brinda sosten na e cuasa aki.
E castigonan duna na esnan cu ta comete e crimen aki contra nos muchanan ta hopi abou. MEP tin e solucion pa asina ataca e problema aki y asegura cu tur abusador haya castigonan mas halto. MEP lo percura pa tin vertrouwensarts 24/7 pa tuma prueba mesora. Nos lo enforsa KZP cu personal y material pa nan por haci investigacionnan mas lihe.
Y tambe nos lo bin cu castigo minimo pa e abusadornan haya castigo mas severo! Esaki ta MEP su compromiso pa e lucha contra abuso di mucha.


text:
WILLEMSTAD – Es ku pasa poko tempu na e kaminda konosí di basha shushi Shut, ta mira trùk ku tanki ta kore bai bini ketu bai ta basha awa shushi kímiko den laman. Miéntras ku na 2018 minister di Tráfiko, Transpòrt i Planifikashon Espasial (VVRP) Zita Jesus-Leito ainda a primintí ku lo bini un fin na e bashamentu afó sin kòntròl di e awa shushi aki.
Ya pa añanan largu ta basha awa shushi den laman na Kòrsou pasobra gobièrnu no ta trata e problemanan. Awa di riol shushi asta ta kore drenta laman na diferente lugá na kosta sùit, pega ku playa di turista. Na Shut ta trata di awa shushi kímiko pasobra e stashon di prosesá shushi na Seru Fortuna solamente por prosesá awa sin material kímiko.
“Nos no por tuma awa shushi kímiko. E proseso di limpiesa ta biológiko, ta mikrobio ta hasi e trabou. Den awa shushi kímiko e mikrobionan ta muri”, Ursel Cordilia, kolaboradó na VVRP ta bisa.
Segun e no tin niun otro posibilidat na e isla tampoko pa limpia awa shushi kímiko. Ainda gobièrnu ta buska un solushon p’esaki.
Na e isla ta solamente Klein Hofje por prosesá e awa shushi di Seru Fortuna si esaki no ta kontené material kímiko, zeta òf vèt. Pero Klein Hofje tampoko no ta funshoná optimalmente. E ta masha bieu. Na 1986 a pasa maneho di Shell pa gobièrnu. Esaki ainda a drecha Klein Hofje un poko, pero esaki ya ta 33 aña pasá. Awor e plaka ta bai pa remplasá e piesanan pa tene e instalashon operativo. Pero no ta invertí den modernisashon di Klein Hofje.
Solushon huntu ku Aqualectra
Segun minister di Asuntunan Ekonómiko Giselle McWilliam gobièrnu ta trahando ku e kompania di awa i energia Aqualectra pa solushoná e problema di awa shushi. Pasobra aña pasá UNOPS (ofisina di Nashonnan Uní pa sierto proyekto) tambe a bisa ku Kòrsou mester manehá su limpiesa di awa rigurosamente entre 2019 i 2045. Pero mester di plaka pa esaki anto gobièrnu ta bisa ku aktualmente esei no tin.
“Nos a ofresé pa tuma e infrastruktura pa limpiesa di awa ofer, pero nos no sa ainda den ki estado esaki ta, esei nos ta investigá aktualmente”, Darick Jonis, direktor di Aqualectra, ta splika. Segun e, e proseso di limpia awa ta igual na e proseso pa traha awa di bebe, loke Aqualectra tin hopi eksperensia kuné.
E plan segun Aqualectra ta pa konstruí un instalashon di awa di bebe na kosta nort. E ora ei ta importante si pa para e bashamentu di awa shushi na Shut, Jonis ta bisa. “Si e bashamentu sigui ei, bo ta krea un riesgo pa e awa di bebe.
Ken ta paga?
Pero na final atrobe ta keda e pregunta ken ta bai paga tur esaki. Aqualectra no sa ainda, direktor Jonis ta bisa, pasobra nan no ta asina leu den e proseso ainda. Pero segun e, en todo kaso esun ku mester sali for di e awa shushi mester paga e gastunan. “Nos lo investigá e posibilidatnan tambe pa laga supsidiá esaki, pasobra ku esaki nos ta solushoná un problema di medio ambiente pa gobièrnu.”


text:
Mòru Bon Dia
f 225.00
Mòru Bon Dia – Morning Show
From Monday to Friday
6:30AM – 9:30 AM
Price based on 1 spot of 30 seconds
Mòru Bon Dia
Mòru Bon Dia (MBD) ta un programa ‘Live’ ku enfoke riba notisia, informashon i entretenimiento presentá pa periodistanan Nicole Maduro i Tito Doran.
MBD ta konsistí di un ora i mei di notisia lokal i internashonal, repartí den segmentonan popular manera “Korant di Dia”, entrevista ku personahenan den komunidat i reportahenan internashonal i deportivo.
Artistanan, deportistanan, organisashonnan i movementunan lokal i mundial ta diariamente di bishita den studio di MBD pa entretené i informá komunidat.
TeleCuraçao ta riba diferente plataforma manera Live Streaming i Cariflix pa smart phones, i ta p’esei MBD ta konta ku un sintonia grandi na Kòrsou, sin konta e televidentenan den region manera Aruba, Bonaire, Sint Maarten i tambe e grupo di fanátiko grandi na Hulanda.
MBD ta den aire di 6.30 pa 9.30 di djaluna pa djabièrnè. Pa mas informashon bishitá e página di Facebook di MBD!


text:
Alemania
Alemania (na alemán:Deutschland), ofisialmente Republika Federal di Alemania (na alemán:Bundesrepublik Deutschland,AFI: [ˈbʊndəsʁepuˌbliːk ˈdɔʏtʃlant]), ta un pais ku ta situa na Oropa Sentral. E ta limita na nort pa e Laman di Nort, Dinamarka y pa e Laman Baltiko, na ost pa e Polonia y pa e Czechia, na sur pa e Oustria y pa e Suisa y na west pa e Fransia, Luxembourg, Bélgika y Hulanda. E kapital di Alemania ta Berlin. Alemania ta un estado federal.
Etimologia[editá | editá fuente]
E termo "Alemania" ta derivá di franses Allemagne — terra di alamanonan — na referensia di e povo germaniko di mesmo nomber ku a vivi na e atual region di grens entre e Fransia y Alemania y ku durante e siglo V a cruza e Riu Reno y a invadi e Galia Romano.
Divishonan politiko[editá | editá fuente]
- Baden-Württemberg
- Freistaat Bayern
- Land Brandenburg
- Berlin
- Bremen
- Hamburg
- Hessen
- Land Mecklenburg-Vorpommern
- Niedersachsen
- Nordrhein-Westfalen
- Land Rheinland-Pfalz
- Land Saarland
- Schleswig-Holstein
- Sachsen-Anhalt
- Sachsen
- Freistaat Thüringen


text:
Recap- Special Coronavirus series
Manage episode 273830250 series 2801599
Recap- Special Coronavirus series
Den e ultimo episodio di e Special Coronavirus series nos ta duna un recap di episodio 1-5. Nos lo presenta e highlights di episodio 1-5.
Nos lo cuminsa cu episodio 1- Work from home -unda nos lo duna e 10 stap nan recomenda pa traha di cas. Despues nos lo sigui pa episodio 2 unda nos lo duna e highlights di nos entrevista cu abogado Jose Figaroa tocante e labor laws na Aruba. Den episodio 3 nos a trece tip nan con bo por bai cu e stress y ansiedad cu Covid-19 a presenta- aki nan nos lo presenta e highlights di nos entrevista cu psicologo Mayrene Ras Croes. Esaki lo ta sigui pa episodio 4 unda nos a toca e tema di business tips durante Covid-19 pa nos entrepreneurs- aki nan nos lo duna e highlights di nos entrevista cu Shelby Maduro di Grant Thornton y por ulitmo nos lo termina cu episodio 5 unda nos lo duna e highlights di nos entrevista cu Luenne Gomes-Pieterz Directora di DIMP cu a splica nos e plan di alivio fiscal di Aruba.
Si tin cualkier pregunta, feedback - por semper reach out na nos na: info@careeriqaruba.com of riba nos medio nan social: FaceBook y Instagram: Career iq Aruba.
81 afleveringen


text:
Constitucion di Aruba
Den e aña cu a precedi Status Aparte, cu Aruba lo a haya den Reino, entrante prome di januari 1986 e proyecto di ley pa Constitucion di Aruba a keda cla. Aunke e nomber oficial ta “Constitucion di Aruba”, seguidamente lo papia di constitucion. Asina a nace e Ley Fundamental Arubano. Un Ley Fundamental ta e areglo legal di mas importante di un pais. E ley mas halto aki, otro caminda ta wordo yama “constitucion”. Corda por ehempel riba e “Constitution” Frances y Mericano. Mester remarca si cu no ta tur pais tin un constitucion, a lo menos no un constitucion skirbi. Esaki ta por ehempel e caso cu Inglatera.
Constitucion ta regla con e pais Aruba ta organisa, ey den ta indica con Aruba ta wordo goberna. Cual ta e organonan di gobernacion, kico ta e tareanan y e competencianan di e organonan ey. Den capitulo II te cu VI ta menciona cual ta e organonan cu na Aruba ta responsabel pa funcionamento di e pais. Ademas Constitucion ta regla derecho y deber di e ciudadanonan. Pa cuminsa cu e debernan: tur ciudadano Arubano mester cumpli cu tur ley. Lo mester ta suficiente pa menciona e debernan aki den Constitucion. Sinembargo, a scohe pa menciona enfaticamente entre otro cu tur ciudadano mester paga belasting. E derechonan fundamental ta importante y nan ta conta pa tur ciudadano. Nan ta menciona den e prome capitulo di Constitucion. Un cantidad di e derechonan importante aki, gobierno a tuma pa su cuenta.
Constitucion ta conta cu en total 123 articulo reparti den shete capitulo. Na final a añadi ademas diesdos articulo, e asina yama “Articulo adicional”. E articulonan aki ta indica e fecha riba cual algun otro diposicion di Constitucion ta drenta na vigor. Esaki tabata necesario riba prome di januari 1986 pasobra no ta tur legislacion tabata cla pa e structura nobo di Aruba den Reino. Cu transcurso di tempo, e articulonan adicional aki no tin balor mas y nan por disparce.
E contenido di Constitucion ta como lo sigiuente:
Capitulo I Derecho Fundamental
Capitulo II Gobierno
Capitulo III Parlamento
Capitulo IV Conseho di Consulta, Camara di Control General y
colegio permanente di conseho
Capitulo V Legislacion y Gobernacion
Capitulo VI Husticia y poder hudicial
Capitulo VII Disposicion final
Fuente: • Pronk, P., 2003, "Staatsinrichting van Aruba", Aruba
• Hogers, G. en de Vries, F., 2002, "Hoofdlijnen Arubaans Staatsrecht", Zutphen.
Trending topics
- Trending Topics
- Separacion di poder
- Legislacion
- Historia di Constitucion di Aruba


text:
Ahustacion di e manera di traha durante COVID-19
A causa di e pandemia di COVID-19, IVA su manera di traha ta un tiki diferente. Pues, IVA lo por desvia di e plan cu a wordo traha pa e aña y pone otro prioridadnan cu tin urgencia. Ta importante si pa e tratamento di notificacion, keho, posibel calamidad y e control riba stock di remedi sigui manera normal. Sinembargo, cierto proceduranan lo ta diferente. Por ehempel, e tratamento di notificacion y keho lo tuma luga primordialmente via telefon y/of email. En caso cu un cita personal ta necesario, esaki lo tuma luga solamente via cita. Tambe, inspeccionnan cerca dunadonan di cuido lo tuma luga solamente si esaki ta necesario en conexion cu seguridad di pashent.
Akibou bo por haya cierto proceduranan cu ta ahusta. Por ehempel, con pa entrega un formulario di declaracion ora cu bo remedinan y/of suplementonan a wordo deteni na airport of postkantoor.
Kico ta e proceso pa entrega un notificacion y/of keho durante e pandemia di COVID-19?
Kico ta e proceso pa entrega un notificacion y/of keho durante e pandemia di COVID-19?
Durante COVID-19 notificacionnan y kehonan di pashent tocante cuido ta keda wordo atendi. E procedura ta diferente si. Pashentnan por entrega nan keho na e siguiente manera: online akinan via e formulario di keho riba nos website, telefonicamente of por escrito (email, whatsapp, via post). Si ta desea, por deposita un keho tambe por escrito personalmente na balie of den e brievenbus:
Informacion di contacto
Inspectie Volksgezondheid Aruba
Seccion Meldpunt IVA
Adres: Schotlandstraat 45, Oranjestad Aruba
Email: meldpunt@iva.aw
Telefon: +(297) 526 2166
Whatsapp: +297 593 6373
Fax: + (297) 588 2412
A base di e conversacion via telefon of e keho por escrito cu a wordo entrega, seccion Meldpunt ta dicidi si un cita personal ta necesario pa mas informacion. Si un cita personal a wordo traha, nos ta pidi pa yega 5 minuut prome cu e cita. No bin mucho trempan pa evita aglomeracion. E demandante mag atende e cita cu un maximo di un persona mas. Den e caso cu bin cu un persona mas, mester notifica IVA di antemano. Si no ta posibel pa bin riba e cita personalmente of si bo ta malo, e ora e cita lo tuma luga via video call. Pues, durante e temporada aki di COVID-19 no ta posibel mas pa sinta cu e funcionario di keho sin un cita. Ora ta trata un (probabel) calamidad, e notificacion lo wordo manda directamente pa e Inspector di Cuido di Salud (Inspecteur Gezondheidszorg).
Primi aki pa baha e protocol di keho.
Con mi por entrega e formulario di declaracion ora cu mi remedi y/of suplemento a wordo deteni na airport of postkantoor?
Con mi por entrega e formulario di declaracion ora cu mi remedi y/of suplemento a wordo deteni na airport of postkantoor?
Bo remedinan y/of suplementonan ('zelfstandigheid') a wordo deteni na aeropuerto y/of postkantoor? E ora bo mester permiso di IVA pa por importa e 'zelfstandigheid' aki pa uzo propio. Desde e pandemia di COVID-19, tur peticion mester wordo manda digital via emailadres: ivg@iva.aw. E contesta riba bo peticion lo wordo manda via email tambe. Akinan por lesa mas tocante e documentonan cu mester entrega hunto cu e formulario di declaracion.
E formulario di declaracion pa uzo proprio por download akinan.
Wat is het proces voor het laten importeren van bijvoorbeeld supplementen voor commerciële doeleinden?
Wat is het proces voor het laten importeren van bijvoorbeeld supplementen voor commerciële doeleinden?
Pa importa productonan manera suplemento, cosmetica y remedi alternativa manera remedi homeopatico pa uzo comercial, ta rekeri un permiso.
IVA ta rekeri e siguiente documentonan pa evalua e peticion di un 'zelfstandigheid' pa uzo comercial:
- Un peticion por escrito cu kier importa un zelfstandigheid/zelfstandigheden pa uzo comercial dirigi na e Inspectora di Remedi, sra. Roselynn Angela;
- Un muestra di e zelfstandigheid (cu bijsluiter si ta aplicabel) den e pakete original manera esaki ta wordo bendi;
- Un copia di e etiket y/of art work riba un A4. Esaki mester ta identico na e exemplar cu a wordo entrega;
- E checklist yena pa controla cu tur documentonan rekeri a wordo entrega
Si ta aplicabel mester e siguiente documentonan tambe (IVA mes lo tuma contact cu bo si acaso mester di e documento aki):
- Un Certificate of Free Sale (prueba cu e zelfstandigheid/zelfstandigheden ta bou control di autoridadnan den e pais di e producto su origin);
- Un prueba di Good Manufacturing Practice Certificate di e fabrica;
E documentonan menciona akiriba mester manda via email na: inspectiegeneesmiddelen@iva.aw. Un funcionario di e seccion di IVA lo tuma contacto cu cu e cliente via mail pa traha un cita pa entrega e muestra y e art work na nos oficina. Pues, no tin inloop.
E proceso y rekesitonan ora di evalua bo productonan na IVA por lesa den e documento akinan. E documento ta inclui e lista di chekeo menciona den punto 4 akiriba cu mester entrega hunto cu e documentonan rekeri.


text:
Partido Hubentud Treciendo Cambio (HTC) oficialmente por Postula como Partido den eleccion venidero
Awe 30 di September 2020, varios miembro y consehero tabata presente hunto cu Vice presidente di conseho Electoral di Aruba, kende a hasi entrega oficial di e desicion di Conseho Electoral na Partido HTC. Partido HTC un Partido nobo, ta completamente prepara pa bay Eleccion, caminda cu pueblo lo vota pa e proximo parlamento dia 24 di September 2021. Desde cu aña 2020 a habri, Mr. Gilbert Webb cu ta fundador di e Partido a dicidi di lanta un partido nobo na Aruba, na unda por duna hobennan e opportunidad pa tambe tin bos, y nos grandi nan cu ta sufri por tin trankilidad y cu fe cu mayan por tin un mihor bida. Despues cu tur e documentonan a keda cla y formalisa mediante Notario dia 23 di Juli 2020, e existencia di e partido nobo a bira realidad, bou e nomber di Partido HTC cu ta nifica Hubentud Treciendo Cambio. Awe 30 di September 2020, ta notifica cu oficialmente e partido H.T.C. a wordo accepta. Team completo di Partido HTC ta cla pa 2021. 18 September 2020, Partido HTC mester a hasi un paar di cambio den e statuutnan di e partido y pa asina a cumpli cu reglanan di Conseho Electoral, Despues di e cambio chikitonan aki awe partido HTC ta ricibi e copia di decision di conseho Electoral na Partido HTC. Tempo ta bay lihe, nos a cuminsa traha duro pa asina percura cu Aruba por tin un mihor futuro mayan. Dia 3 di January 2021, partido HTC lo presenta su programa di cambio pa pueblo por scucha kiko tur Partido HTC lo hasi pa pueblo di Aruba si deposita confiansa den nos. Danki na Conseho Electoral pa e bon trabou, bon comminication y splicacion. Danki na pueblo pa tur e conseho positivo y sigur cu si, nos ta cla pa 2021 cu boso Sosten, un aña cu hunto nos lo hasi un cambio, Hunto pa dilanti
...


text:
Ultimo dia pa completa e checklist y registracion pa e sectornan di ‘Accommodation’, ‘Food & Beverage’, ‘Food Trucks’ y ‘Retail/Shops/Supermarkets’ ta 14 di juni
ORANJESTAD – Oficina di Turismo di Aruba (A.T.A.) ta orguyoso di anuncia cu un total di 1376 compania a exitosamente completa e registracion y checklist cu ta forma parti di e prome fase di e Aruba Health & Happiness Code (HH Code), pa cual nan a wordo otorga un seyo colorido, cual ta e seyo di pre-check. Manera ya ta conoci, A.T.A. conhuntamente cu Departamento di Salud Publico (D.V.G.), Ministerio di Salubridad y socionan clave den e industria turistico a lansa e programa di Aruba Health & Happiness Code (HH Code) cu e meta pa sigura cu protocolnan di higiena y salud ta na un nivel cu nos bishitantenan ta spera ora di bishita un destinacion turistico manera Aruba.
Den transcurso di e siman tras di lomba, un total di 528 compania adicional den e sectornan di ‘Accommodation’, ‘Food & Beverage’, ‘Food Trucks’ y ‘Retail/Shop/Supermarkets’ a ricibi nan seyo di pre-check. E companianan aki a ricibi un email confirmando cu nan a completa e prome fase di e programa exitosamente pa cual nan ta wordo otorga un seyo colorido di HH Code, cual ta e seyo di pre-check. Ta hasi un apelacion na tur compania cu a registra pa verifica si a ricibi e email aki, mirando cu esaki lo por a bay den ‘junk mail’.
Unabes cu a ricibi e email di confirmacion aki, companianan por pasa busca nan seyo di pre-check riba diamars of diahuebs na oficina principal di A.T.A. cu ta situa pabou di Talk of the Town. Por pasa busca e seyo di pre-check durante oranan di trabou entre 8:30 AM y 12:00 PM of entre 1:00 PM y 4:30 PM. Cada compania lo wordo otorga un (1) seyo di pre-check den forma di un sticker y lo ricibi esaki den forma digital tambe. Na momento di busca e seyo di pre-check, cada compania lo mester presenta un copia di e email di confirmacion cu a ricibi y lo mester firma pa asina haya e seyo di pre-check.
E 1376 companianan cu a logra pasa e prome fase di e programa HH Code awor lo por sigui pa e di dos fase di e programa, cual ta consisti di un bishita inespera di D.V.G. caminda lo inspecciona e sitio di operacion. A.T.A. kier a felicita y gradici tur compania cu ya a completa e prome fase di e programa cu e meta final pa obtene e seyo di oro. Di e forma aki e companianan aki ta contribui na eleva e nivel di higiena y salud na Aruba. Ademas, A.T.A. ta haci un apelacion na tur compania cu a ricibi e email di confirmacion pa pasa busca nan seyo di pre-check si ainda no a haci esaki, mirando cu ya caba 716 compania a busca nan seyo di pre-check. Como cu e HH Code ta un seyo mandatorio cu tur compania mester obtene, ta urgi tur compania den e cuater sectornan di ‘Accommodations’, ‘Food & Beverage’, ‘Food Trucks’ y ‘Retail/Shops/Supermarkets’ cu no a completa e registracion ainda pa haci esaki no mas tarda cu diadomingo, 14 di juni.
E tres otro sectornan cu tambe por registra pa e programa di HH Code ta inclui e sectornan di ‘Taxi’, ‘Car Rental’ y ‘Tour Operators’ cu tin te cu diabierna, 19 di juni, pa haci esaki. Pa mas informacion tocante e HH Code y con pa registra por bishita www.arubacovid19.org/ahhc of por manda un email na healthcode@aruba.com.


text:
LES 15
Dicon Bo Tin cu Sigui Studia Bijbel?
1. Pakico ta bon pa bo sigui studia Bijbel?
Sin duda, e analisis aki di e siñansanan basico di Bijbel a pone bo haya mas amor pa Jehova. Pero e amor ey mester sigui crece. (1 Pedro 2:2) Bo estudio di Bijbel lo yuda bo sigui hala cerca Dios, y esey lo duna bo e speransa di haya bida eterno.—Lesa Juan 17:3; Judas 21.
Segun cu bo ta haya mas conocemento di Dios, bo fe lo bira mas firme, y esey lo yuda bo agrada Dios. (Hebreonan 11:1, 6) Ademas, bo fe lo motiva bo pa arepenti di bo picanan y haci cambio den bo manera di biba.—Lesa Echonan 3:19.
2. Con e conocemento cu bo tin di Dios por beneficia otro hende?
No ta nada straño cu bo tin gana di comparti loke bo a siña cu otro hende. Nos tur ta gusta duna otro hende un bon noticia. Segun cu bo sigui studia Bijbel, lo bo siña con pa uz’e pa splica otro hende tocante bo fe den Jehova y e bon noticia di Reino.—Lesa Romanonan 10:13-15.
Mayoria di hende ta cuminsa comparti e bon noticia cu amigo y famia. Haci esey cu tacto. Pues, en bes di bisa nan cu nan creencianan ta robes, ta bon pa papia cu nan tocante e promesanan di Dios. Corda tambe cu hopi biaha hende ta keda mas impresiona cu bo trato amabel cu loke bo ta bisa nan.—Lesa 2 Timoteo 2:24, 25.
3. Ki relacion bo por tin cu Dios?
E conocemento cu bo ta haya di Bijbel lo yuda bo crece spiritualmente. Cu tempo, bo por haya un relacion masha special cu Jehova. De echo, lo bo por bira parti di su famia.—Lesa 2 Corintionan 6:18.
4. Con bo por sigui progresa?
Segun cu bo ta sigui studia e Palabra di Dios, bo ta progresa spiritualmente. (Hebreonan 5:13, 14) Pidi un Testigo di Jehova studia Bijbel cu bo cu yudansa di e buki Kico Bijbel Ta Siña Realmente? Mas conocemento bo haya di e Palabra di Dios, mas exito lo bo tin den bida.—Lesa Salmo 1:1-3; 73:27, 28.
E bon noticia ta bin di Jehova, e Dios feliz. Mas bo asocia cu su pueblo, mas estrecho bo relacion cu ne lo bira. (Hebreonan 10:24, 25) Anto si bo sigui haci esfuerso pa agrada Jehova, bo por haya un gara firme riba loke realmente ta bida, esta, bida eterno. Pues, hala cerca Dios! No tin nada mas mihor cu esey.—Lesa 1 Timoteo 1:11; 6:19.


text:
ORANJESTAD - Banco Central di Aruba (BCA) recientemente a conclui e encuesta di percepcion di negoshi pa e di cuater trimester di 2020. E encuesta di percepcion di negoshi ta evalua e percepcion economico y confiansa di e negoshinan local, como tambe e impacto continuo causa pa e pandemia di COVID-19 riba condicionnan economico y actividadnan di negoshi.
E asina yama ‘Business Perception Index’, cu ta consisti di e indicenan di condicionnan economico actual y condicionnan economico a corto plaso, a crece cu 2,6 punto di indice te na 95,9 durante e di cuater trimester di 2020. E ‘Business Perception Index’ total ta keda pesimista, a pesar di un mehoracion den confiansa di negoshinan, compara cu e trimestre anterior (Grafiek 1) . E cambio den e confiansa di negoshinan ta debi na un adelanto den e percepcion pa cu condicionnan economico actual y a corto plaso.
Grafiek 1
E indice di condicionnan economico actual a expandea cu 1,1 punto di indice te na 93,4 compara cu 92,3 den e di tercer trimester di 2020. E indice di condicionnan economico a corto plaso a registra un avance di 6,2 punto di indice, esta for di 94,9 den e di tercer trimester di 2020 te na 100,1 den e di cuater trimester di 2020 (Tabel 1). E porcentahe di encuestadornan cu ta premira un crecemento economico negativo den e siguiente 12 lunanan, a nota un caida di 12,4 punto di porcentahe te na 57,8 porciento.
Pa locual ta e impacto causa door di e pandemia di COVID-19, BCA a amplia e encuesta di percepcion di negoshi, pa asina tambe evalua e percepcion riba su impacto ariba benta di negoshinan, necesidad pa aplica pa fondonan di emergencia y e impacto economico.
Mas cu 40 porciento di e negoshinan den e encuesta (44,0 porciento) a indica cu e pandemia di COVID-19 a sigui tin un impacto significante riba e benta di nan negoshi, esta 2,5 punto di porcentahe mas compara cu e di tercer trimester.
E informe completo di e encuesta di percepcion di negoshi ta disponibel riba website di BCA (https://www.cbaruba.org/).
Banco Central di Aruba
ORANJESTAD – Aeropuerto su proyecto di expansion Gateway 2030 ta continua, no obstante e efecto di pandemia. Asina gobierno y gerencia di aeropuerto a informa diahuebs mainta. E proyecto mester a inicia aña pasa pero a para esaki debi na e pandemia. Cu e decision pa continua cu e plan awor, no obstante cu e pandemia ta andando ainda, a dicidi cu ta haci algun cambio si compara cu e plan inicial. E intencion ta pa e groundbreaking tuma lugar dia 1 di juni proximo pa e prome fase.
ORANJESTAD – Manera nos tur por a ripara ta cu e industria di crucero a paralisa desde inicio di e pandemia aña pasa na maart. Anuncio cu a wordo haci recientemente ta cu Aruba ta den e itinerarionan di parti di Celebrity Cruise Lines cu lo re-inicia servicio entrante juni awo. Sinembargo ainda no tin fecha concreto riba re-inicio di operacion desde e puertonan mas importante pa e region Caribense, esta e puertonan den Sur di Florida.
ORANJESTAD – Debi na e crisis actual, gobierno no por absorba subida di gasolin e biaha aki. Asina minister di Economia Xiomara Maduro a informa diamars. Manera ta conoci, awe tin subida considerable di prijs di gasoline y otro productonan petrolero na Aruba. E mandatario como tal a brinda un splicacion riba e subida di prijs di gasolin.
(ADVERTORIAL)
ORANJESTAD – Oficina di turismo di Aruba (ATA) a informa cu durante luna di maart 2021 nos isla a yama bonbini na un total di 48.967 bishitante ‘stay-over’. Di e bishitantenan aki, 43.464 tawata procedente di Norte America y 2.538 tawata procedente for di diferente paisnan Europeo. 1.895 bishitante tawata procedente di Latino America y 1.070 bishitante di otro pais/islanan den region.
ORANJESTAD - Minister di Finansas, Asuntonan Economico y Cultura ta anuncia e prijsnan nobo di benta di combustibel entrante 14 di april 2021:


text:
ORANJESTAD – Huez Comisario diamars ultimo a prolonga detencion di e sospechoso di actonan di abuso sexual cu un menor di edad (artikel 2:200 y 2:203 di nos codigo penal) Jason M (39) cu 60 dia mas. Vocero di ministerio publico Ann Angela a confirma esaki pa e portal aki. Esak kier men cu e investigacion no ta cla ainda y cu mester mas tempo pa investiga e asunto penal aki. M. a keda deteni diahuebs 25 di februari ultimo, interoga y despues encarcela. Dia 7 di maart ultimo, a transporta M. pa KIA, unda cu e ta cera desde e momento ey.
ORANJESTAD – Tanto e sospechoso G. Werleman y N. Nuñez a keda encarcela pa mas interogracion den e caso penal Avestruz. Vocero di Ministerio Publico Ann Angela a confirma esaki pa e portal dialuna atardi. Tabata mainta tempran cu ambos a wordo deteni na nan cas y hiba Landrecherche pa nan por wordo interoga. Na fin di dia, a pasa pa nan ‘inverzekering stelling’ esta cu a keda encarcela pa continua cu mas interogacion e proximo dianan. Nan ta sospechoso relaciona cu benta di tereno erfpacht den forma illegal. Mientrastanto e sospechoso L. Arends ainda ta deteni, y e detenidonan R. Richardson y J. Franken ta den libertad condicional atrobe.
ORANJESTAD – E dos sospechosonan den caso penal di fraude Avestruz , esta Jeffrey F. y Rebecca R. a recobra nan libertad temporal dialuna. A compronde cu prome cu por a presenta un caso pa e.o. libertad di F, a dicidi cu ambos por a bay liber temporalmente. Diadomingo a haci un siman cu R. tabata cera y awe un siman cu F. tabata cera. Cu libertad di e dos personanan aki ainda tin 3 persona deteni. Uno ta Leoncita A. cu diamars ta haci un siman deteni pa mesun cargo cu R. mientras cu awe mainta e Pareha Werleman-Nuñez a keda deteni tambe pa nan participacion den e actonan cu ta encera e caso. Ministerio Publico a bisa siman pasa caba cu no tabata descarta mas detencion den e caso aki, di cual ta premira cu e sospechoso principal Benny Sevinger tambe por bira un ‘victima’ di detencion.
ORANJESTAD – Awe mainta tabatin 2 detencion mas den caso Avestruz. Ta trata di e pareha Gaby W. y su pareha N.N. Vocero di ministerio publico Ann Angela a confirma esaki awe mainta pa noticiacla. E cargonan pa cual nan ta wordo sospecha, ta posibel hechonan castigabel rond di otorgamento di erfpach di tereno di pais Aruba. Avestruz ta dirigi su mes particularmente riba e pregunta si un of mas compania a wordo otorga incorectamente (un opcion riba) derecho di erfpacht riba terenonan di pais Aruba den e añanan 2009 te 2017.
ORANJESTAD – Ministerio Publico di Aruba a duna indicacion cu por tin mas detencion na caminda den e caso Avestruz, ‘ den e periodo venidero’. Diabierna Ministerio Publico a kibra silencio riba e caso, ora cu nan a emiti un comunicado riba e.o. e detencionan cu a tuma lugar. Den e comunicado aki tambe nan a pone cu ‘Landsrecherche no ta exclui cu lo bin mas detencion den e periodo venidero’. No a bisa ki tempo pero ta premira cu e simanan nos dilanti.
ORANJESTAD – Tur tres sospechoso deteni e siman aki den e caso penal Avestruz nan detencion a keda prolonga cu 8 dia. Por lo menos for di un di nan abogado, Leoncita A. su abogado Doris Canwood a confirma su cliente y a compronde cu e otro dosnan tambe. Awe Hues comisario mester a toets A. y e otro F. No ta conoci si e prome sospechoso deteni, Rebecca R. tambe su detencion a keda prolonga awe mes of mas prome. Esaki kier men cu ainda no tabata cla cu e interogacion y cu mester mas informacion prome cu por laga nan bay den libertad condicional.
ORANJESTAD – Lider di partido politico POR Alan Howell a keda scucha diaranson atardi oficialmente como sospechoso den e caso di malversacion di fondo. Algun siman pasa sr Howell a keda informa cu a pone beslag riba un di su cuentanan bancario y un cuenta di e fundacion di e fraccion POR den Parlamento, basa riba sospecho di malversacion di fondo. Vocero di Ministerio Publico Ann Angela diaranson atardi a confirma pa noticiacla cu sr Howell enberdad tabata na Landsrecherche como sospechoso.


text:
Santa Rosa cu Grandioso Mercado dia 27 di september na Carubbian Festical
“Santa Rosa cu otro grandioso mercado durante Carubbian Festival”
“Celebrando dia international di Turismo”
Diahuebs dia 27 di september, Santa Rosa lo ta presente unbiaha mas na Carubbian Festival na San Nicolas, e biaha aki en conexion cu e celebracion di dia di Turismo.
E anochi aki lo ta uno grandi unda Santa Rosa lo ta presente cu un otro mercado espectacular manera cu Santa Rosa ta conoci pe, celebrando dia international di Turismo. Lo tin tentnan di Santa Rosa presente bendiendo cumindanan crioyo manera sopinan di carni, pampoena, klem y sin lubida e tan gusta sopi di lion fish. Tambe lo tin tentnan bendiendo tur sorto di bolo y batido di fruta local manera sorsaca, tamarijn, lamoenchi y papaya. Pa e vegetarianonan lo tin un tent special bendiendo tur sorto di snacks vegetariano.
Tentnan bendiendo matanan di fruta tambe lo ta presente, pa asina promovee plantamento na cas.
Tur presente lo tin e oportunidad di baila y disfruta di e show di baile den trahenan carnavalesco y bandanan local manera Climaxx riba stage principal y Oreo riba e di dos stage na Charlies Bar.
Alavez lo tin e apertura oficial di habrimento di oficina di Turismo na San Nicolas.
Santa Rosa ta extende palabranan di invitacion na pueblo completo, pa bin celebra e dia aki y alavez disfruta di e grandioso mercado di Santa Rosa.


text:
Share this on WhatsApp
Mayornan mag di interveni den relacion di nan yiu? Esaki ta algo cu frecuentemente ta hunga un rol den problemanan di relacion. Tin mayornan cu pa e solo hecho di ta mayor, ta kere cu nan tin e derecho di maneha e relacion di nan yiu manera nan ta haya ta bon, no obstante cu e yiu ya ta mayor di edad.
E tendencia ta mas grandi ora cu e yiu (y eventual pareha) ta biba bou di e dak di un di nan mayornan. Den e caso ey ta riparabel, con e yiu ta sinti su mes bou presion di tal forma, cu e ta bay duna preferencia na e opinion di su mayornan riba e opinion di su pareha, y ‘pa evita problema’, tin biaha hasta ta hala e pareha y su necesidadnan completamente un banda na fabor di su mayornan. No ta necesario pa enfatisa con toxico e situacion aki ta pa un relacion.
… e yiu ta sinti su mes bou presion di tal forma, cu e ta bay duna preferencia na e opinion di su mayornan riba e opinion di su pareha …”
Generalmente ami como coach y tambe como mayor, ta di opinion, cu mayornan en principio no tin e derecho di dicidi ken nan yiu mester date, of cu ken e mester casa of convivi. Esaki naturalmente ta conta pa mayornan di yiunan mayor di edad y cu ta capaz di tuma decisionnan riba nan mes. Y no ta importa si e yiu ta biba ainda bou di nan dak of si nan ta contribui na e yiu su estado financiero. Claro cu por tin reglanan di cas, cu cual mester cumpli y kisas reglanan tocante e manera con e yiu ta haci uzo di e placa cu ta dun’e, pero esaki no ta inclui automaticamente e derecho di scoge e yiu su pareha. Cu e persona ey no ta cay na agrado, pa motibo di por ehempel, su estado financiero, religion (of falta di religion), rasa, sexo, nacionalidad, cultura, preferencia politico, apariencia fisico of caracter, no ta hustifica intervencion y mucho menos cu e intencion di caba cu e relacion.
… na cierto momento mester laga los, y confia den e yiu su ‘common sense’ y su capacidad pa duna direccion na su propio bida.”
Mayornan mester corda, cu tempo cu nan a bira adulto, nan (tambe) tawata di opinion cu nan ta ‘grandi scapá’ pa por scoge nan pareha. Y hasta si e escogencia ey na final no a resulta exitoso, si mayornan a zorg pa tuma e tempo pa lanta nan yiu corectamente y siñ’e norma y balornan importante, na cierto momento mester laga los, y confia den e yiu su ‘common sense’ y su capacidad pa duna direccion na su propio bida.
Duna conseho de vez en cuando ta un cos y purba dirigi e yiu su relacion ta otro cos.”
E no ta facil. Semper lo keda existi preocupacion y tin bes cu e mayor lo sinti e necesidad pa duna e yiu un conseho. Pero duna conseho de vez en cuando ta un cos y purba dirigi e yiu su relacion ta otro cos. Laga los ta necesario, tambe pa e yiu por haya confianza den su mes. Door di duna e yiu constantemente consehonan di relacion, e mayor ta laga e yiu sinti manera un mucha chikito cu no ta capaz di zorg pa su mes ni di maneha un relacion. Esaki por tin consecuencianan desfaborabel. E yiu por dicidi di ‘never mind’ y keda biba den soledad pa motibo di miedo y insiguridad, of scoge na bienestar di su relacion, pa aleha di su mayornan.
Unico caso unda ta completamente hustifica pa mayornan interveni, ta caminda mayornan ta dispone di evidencia cu e persona cu kende nan yiu ta (desea di ta) den un relacion, ta forma un peliger pa e yiu. Den casonan asina mi ta hasta puntra mayornan si nan no ta haya cu mester tuma accion, papia cu e yiu y dun’e un bon splicacion, cu pruebanan obhetivo, pidiendo e pa reconsidera e persona aki. Esaki por ehempel ta e caso na unda e yiu tin of kier cuminsa un relacion cu un persona emocionalmente of fisicamente abusivo, adicto na droga of alcohol sin intencion di busca ayudo, cu ta gasta placa compulsivamente of cu ta constantemente envolvi den delincuencia.
Corda cu mayornan usualmente no lo haci esaki cu mal intencion, pero den locual nan ta considera bo bienestar.”
Pa e yiunan di mayornan cu constantemente ta purba interveni den nan relacion: corda cu mayornan usualmente no lo haci esaki cu mal intencion, pero den locual nan ta considera bo bienestar. Esaki ta bin door di custumber, pero tambe door di miedo pa perde’bo, miedo pa bo haci fout, miedo pa bo sufri, etc. Pues ora un mayor kier duna’bo un conseho, scuche y mustra aprecio pa esaki, y considera seriamente locual e ta bisabo, y den caso di desacuerdo, duna bo propio opinion y para firme p’e, pero semper cu e debido respet.
Love Coach Desiree Swaen. Potret: Ayrton Tromp
Desiree Swaen ta un Coach profesional certifica, specialisa den relacion, perdida y spiritualidad. Combinando su pasion, educacion, training y experiencianan personal, Desiree a funda DS Relationship Coaching / DS Love Coach cu un solo meta: yuda hende descubri amor den nan mes y den otro. Sigui Desiree via su pagina di Facebook.


text:
CHATA ta organisá evento di aña nobo adaptá / CHATA Hosts New Year’s Event with a Twist
CHATA ta organisá evento di aña nobo adaptá
Willemstad, 12 di febrüari 2021 – No ta un sekreto ku aña pasá no a bai manera planiá i 2021 ahinda ta yená ku insertidumbre. Apesar di un fin di aña 2020 difisil, CHATA ta habri e aña nobo akí yená ku speransa i positivismo ku nan evento di aña nobo annual, sinembargo di un forma adaptá. E tim di CHATA kier a mustra nan gratitut na miembronan i nan dedikashon na CHATA. Danki na varios kolaborashon i seshonan di deliberashon den tim, tabata posibel pa invite miembronan na un evento sigur i kontrolá, estilo drive-thru na Renaissance Curaçao Resort & Casino kaminda tur medida di higiena ta na lugá. Segun CHATA, esaki ta e momentu pa, apesar di e retonan di aña pasá i aktual, demonstrá positivismo i speransa pa sigui pa dilanti.
Alrededor di 150 invitado a yega unu tras di otro den nan outo, garantisando medidanan safe kontra COVID, kaminda nan a forma un fila na e rotonde serka di e fòntein. Promé ku forma e fila nan a risibí un bonbiní kaluroso serka e tim di CHATA. Unabes e fila a keda formá ku 15 outo, kada unu pará dilanti di un skrin vertikal, invitadonan a risibí un bibida i un kaha di pasapalu pa por a disfrutá di un presentashon den komodidat di nan propio outo.
E presentashon a kuminsá ku e president di direktiva di CHATA, sr. Hans Slier, kende a ekstendé un bonbiní kaluroso na e invitadonan. El a kontinuá dunando un rekonosementu breve na e president i CEO anterio, sr. Miles Mercera, pa su dedikashon i logronan durante su temporada na CHATA. Despues di a ekspresá su gratitut na e tim i miebronan, Hans a pasa palabra pa Maria-Helena Seferina kende a kontinuá ku e presentashon.
Maria-Helena a kuminsá su spich ku un introdukshon breve di su mes i a kontinuá ku e logronan di CHATA den 2020. El a bisa ku apesar di e pandemia i su reperkushonnan, e tim a keda brinda sosten na su miembronan na e manera ku mihó nan tabata por. Despues di e resumen di logronan den 2020, el a kontinuá komunikando e metanan ku CHATA a pone pa 2021, introdusiendo CHATA su lema di aña ‘Realizing Dreams Together’ (Realisando Soñonan Huntu). Banda di implementá e Curaçao Tourism Authority i e lei di ‘Level Playing Field’, “CHATA lo enfoká riba kontinuashon di e proseso di rekuperashon di turismo pa e destinashon i su membresia. Den 2020, tabata evidente ku kolaborashon tabata esensial pa sobrebibienda di hopi kompania. P’esei ta krusial pa kontinuá ku kolaborashon i stimulá trahamentu huntu pa asina rekuperá i sembra e benefisionan komo un isla i desitinashon”, segun sra. Maria-Helena Seferina.
Despues di e presentashon, e outonan a kontinuá den un fila direkshon pa salida kaminda nan a risibí un kaha di kos dushi. Prome ku a sali for di e fila, Maria-Helena Seferina i e direktiva di CHATA tabata yama nan ayo i deseá tur hende un bon ora di kaminda.
CHATA ta sumamente gradesido na su miembronan i ta orguyoso di por a brinda sosten durante un tempu di nesesidat i gana konfiansa di su miembronan. CHATA ta kere firmemente den traha huntu. Huntu nos lo re-konstruí, huntu nos lo ta fuerte, huntu nos lo bira un isla i destinashon yená ku oportunidat pa tur hende.
CHATA Hosts New Year’s Event with a Twist
Willemstad, February 12, 2021 – It’s needless to say that last year did not go as planned and 2021 is still full of uncertainties. Despite the rough ending of 2020, CHATA opens the new year full of hope and positivity with their annual New Year Event, but with a twist. The CHATA team wanted to show their members how appreciative they are for their membership and their dedication to CHATA by inviting them to a safe and controlled drive-thru New Year’s Event at the Renaissance Curaçao Resort & Casino, with all necessary hygiene measures in place. CHATA thought it to be a momentum that despite of the many challenges the sector had to face last year, and is still facing, to also show a certain positivity and hope going forward.
Roughly 150 guests arrived in a ‘COVID-safe’ way, one after the other in their cars, as they fell in line at the roundabout near the fountain. Prior to entering the line, they received a warm welcome from the CHATA Team and a welcome drink. Once the lane was filled with 15 cars, the guests received a snack-box catered by Renaissance. Each car was parked in front of a vertical screen and the presentation began, where the guests could enjoy the presentation in the comfort of their own car.
The presentation started off with CHATA Chairman, Mr. Hans Slier, extending a warm welcome to the guests. He continued with giving a brief acknowledgement to the former CHATA CEO & President, Mr. Miles Mercera, for his dedication and achievements made while being a part of CHATA. After expressing his gratitude to the team and members, Hans gave the word to Maria-Helena Seferina to continue on with the presentation.
Maria-Helena started her speech with a short introduction of herself and continued by addressing the achievements made throughout the challenging 2020. She stated that despite the pandemic and its repercussions, the team continued to support its members as best as they could. After the recap of the 2020 achievements, she carried on by communicating the goals that CHATA has set in place for 2021 and introducing CHATA’s slogan of the year ‘Realizing Dreams Together’. Aside from implementing the ‘Curaçao Tourism Authority’ and the ‘Level Playing Field’ legislation, “CHATA will be focusing on the continuation of the tourism recovery process for the destination and its membership. Throughout 2020, it was evident that collaboration was key to the survival of many businesses. Therefore, it is crucial to continue collaborating and endorsing togetherness in order to recover and reap the benefits as one island destination,” said Mrs. Maria-Helena Seferina.
After the presentation, the cars continued in a single-file line towards the exit of the lane, where they receive a dessert box. Before existing, Maria-Helena Seferina along with the CHATA Board waved them goodbye and wished them a safe ride home.
CHATA is extremely grateful for their members and is proud that they were able to support them during a time of need and gained their trust. CHATA firmly believes in working together. Together we will rebuild, together we will be strong, together we will become a one island destination, full of opportunities for everyone.


text:
Softbal
E hóben kècher Maouriënne Semeleer ta tremendo
Riba e pic nos ta mira e hóben kècher Maouriënne Semeleer. Un damsita ku a bin ta profilá fuerte riba e posishon di kècher defensivamente. Su abilidat di blòkia bala ta hopi bon. E tin un tiru mas ku akseptabel pa base. E ta sinta bon tras di plato i ta ketja ku man firme. Su defensa ta inspirativo pa picher i ta buta ku su picher ta picha sin preshon of miedu.
Riba e pic nos ta mira Lika Antonioden e stof abou ku a bini home despues ku e bala a skapa for di e kècher. Mourienne a lanta rápido bai buska e bala ku no a bai muchu leu i a opta p’e mes bin buska e tag. E lesson learned den e esaki ta ku e mester a bai p’e home plate. Buska e pia. E la sa di yega i buta e tag riba Lika su pechu, pero n’e momentu ei Lika su inteligensia a vense e kècher. Su pia a drenta promé i skore e kareda.


text:
Mensahe di Fin di Aña di DEA
Durante e temporada aki, permiti nos duna un sugerencia di regalo: Pa un mucha, un bon ehempel; Na un amigo, sinceridad; Na un oponente, respet; Na nos mes, paz cu e pasado, curashi pa e presente, speransa pa e futuro.
Cambio di orario y number di telefon na Biblioteca Nacional
Biblioteca Nacional Aruba (BNA) ta anuncia cambio di orario di biblioteca durante e temporada di fin di aña y dianan di fiesta.
Natuur en Milieu Educatie (doc)
Handleiding, Pakete di Educacion di Naturalesa y Medio Ambiente.
December 2019
Deadline termijnuitbetaling Arubalening
Studiantenan cu kier ricibi nan “Termijnuitbetaling 2019-2020 periode 2” den luna di december 2019 mester haci entrega di e pruebanan rekeri prome cu 10 or di mainta riba dialuna 16 di december.Lesa mas
Download “Study in Holland” slides
Arubahuis conhuntamente cu Departamento di Enseñansa recientemente a organisa un encuentro informativo y algun workshop pa esnan cu tin interes pa bay studia na Hulanda.
Oficina di Arubalening lo ta cera diabierna merdia
Departamento di Enseñansa Aruba (DEA) ta informa cu su seccion di Arubalening y Idioma ubica na Cumana lo cera mas trempan diabierna dia 6 di december 2019.
Fundacion Educador Consciente Aruba a wordo lansa
Recientemente durante e siman di e tercer edicion di e evento internacional di Conscious Discipline na Aruba yama Conscious Discipline Summer Institute (CD1), e organizacion nobo yama Fundacion Educador Consciente Aruba (“FECA”) a wordo lansa.Scroll To Top


text:
NOS GRANDINAN TAMBE TIN DERECHO RIBA UN BIDA DI CALIDAD
BENNY NISBET (PPA):
“ NOS GRANDINAN TAMBE TIN DERECHO RIBA UN BIDA DI CALIDAD !!’
PPA su maneho lo ta dirigi pa duna nos grandinan un miho calidad di bida den tur sentdio di palabra e.o. door di:
1. Construccion di casnan pa anciano mderno basa riba e principio di e derecho riba privacidad cual a worde presenta door di fraccion di PPA na parlamento na 2004 y 2005. E intencion tabata cu casnan di anciano lo a worde traha na San Nicolas, Sta Cruz y Noord basa riba mocionan di PPA aproba Unanimamente parlamento den e epoca ey. Lamentablemente ta solamente e cas di anciano na San Nicolas a worde construi. MEP NO a pone fondo disponibel pa e casnan di anciano na Noord y Sta Cruz durante 4 anja despues cu e mocion aki a pasa parlamento. AVP di nan banda durante 8 anja NO a dedica atencion na e fascilidadnan aki pa nos grandinan.
2. PPA tin intencion di bin cu un maneho pa sostene nos grandinan cu NO por atende financieramente cu e mantencion di nan propio cas pa hasi esaki pa nan y prepara e cas pa asina un grandi por biba mas confortabel den esaki.
3. Maneho di PPA lo ensera cu e derecho di nos grandinan riba un pensioen lo mester keda intacto ora e grandi ta worde pasa pa un cas di anciono. Mester tin un proceso unda e grandi lo contribui cu un parti di su pensioen pero E lo tin derecho di keda cu un parti di djele pa atende cu su otro necesidadnan. Gobierno lo mester subsidia e diferencia !!
4. Fuera di e casnan pa anciano…..lo mester tin un cierto candidad di cas den kada districto cu ta cai bao di FCCA pero ta destina pa uso door di nos grandinan. Lo mester expande esakinan debidamente.
5. Lo mester construi parkenan cu lo por worde usa pa tanto nos muchanan como nos grandinan pa asina tin un control social.
6. PPA lo stop e crecemento di edad pa cobra pensioen cu basa riba ley ta na caminda pa 65 anja …na momento cu e jega 62 anja……..E edad cu cual Juan E Yrausquin a prepara y a introduce e ley aki !!
7. PPA ta boga pa un sistema social worde introduci unda un grandi cu ta biba di solamente un pensioen di viehez worde subsidia parcialmente den e gastonan di awa, corriente y telefon p.e. un 50% di esaki !!
8. PPA ta boga pa e derecho di nos grandinan riba pensioen official worde regla pa nan legalmente esaki lo ensera nan derecho di pasa p.e. 10 dia di vacacion annualmente na x Bushiri hotel cu parcialmente bao di un gobernacion di PPA lo worde pasa pa un fundacion pa atende esaki.
9. PPA su maneho lo ensera cu lo mester adapta e Ley di AZV cu nos grandinan lo NO tin mester di paga e PREMIE como sifuera nan ta nan propio donjo di trabow….aki gobierno lo mester contribui cu un suma pa cubri esaki !!
Conclussion di PPA entodo caso ta cu NI gobierno di Aruba di AVP NI parlamento di Aruba den e constellaccion aki NO a dedica atencion na e derecho y miho bida pa nos grandinan.
PPA su maneho lo ensera cu lo hiba nos grandinan tambe pa e Proximo Nivel !!
Aruba, 23 di juli 2017 Lider Politico di PPA
BENNY NISBET


text:
HILVERSUM – Kos no ta bon pa idioma papiamentu na Reino Hulandes: mas i mas yu di mayor antiano na Hulanda ta lanta sin siña e idioma. Ademas for di 2010 papiamentu no ta un materia obligatorio pa èksamen mas na e munisipio ekstraordinario Boneiru.
Ruben Severina, presidente di e fundashon di idioma papiamentu SPLIKA, ta preokupá. E ta boga pa protekshon di papiamentu na Reino Hulandes, manera idioma fris tambe tin.
“For di tempu ku Boneiru ta un munisipio ekstraordinario di Hulanda nos ta mira ku ta hulandes ta dominá na e isla i ku e posishon di papiamentu ta bira ménos”, Severina ta konta.
“Esaki, kombiná ku un oumento di e kantidat di hende di Hulanda i e kantidat di boneriano ku ta baha, ta pone ku tin relativamente ménos hende ku ta papia papiamentu na e isla. Si e trènt aki sigui, e idioma lo muri bai i e boneriano lo bira un strañero den su propio pais.”
‘Hopi hulandes antiano ta lucha ku nan identidat kultural’
Na Hulanda tambe Severina ta ripará ku papiamentu ta pèrdè posishon: “Ta lástima ku no tin sifra eksakto, pero den práktika nos ta ripará ku espesialmente e di dos generashon di antiano no ta dominá papiamentu. Esei ta lástima. Nos ta mira hopi antiano hóben ku pa e motibu ei ta lucha ku nan identidat kultural.”
Fundashon di idioma SPLIKA na aña 2014 a hasi un petishon serka minister di e tempu ei Ronald Plasterk (Relashonnan den Reino) pa hasi papiamentu un idioma protehá den henter Reino Hulandes, meskos ku fris. Pero sin resultado.
‘Hulanda tin un pasado di ignorá idioma regional’
“Gobièrnu hulandes no ta duna e tópiko aki atenshon mes”, Severina ta konta. “Na 2015 nos a bai parlamento oropeo. Na 2016 nos a papia ku e órgano ku na nòmber di e Konseho di Oropa ta supervisá e kumplimentu ku e protekshon di idioma di minoria. Di tur banda nos ta haña aklamashon. Solamente serka gobièrnu hulandes ainda nò.
“Hulanda tin un pasado di ignorá idioma regional. Frisnan sa tur kos di esaki, pero nos no ta pèrdè kurashi i nos ta kontinuá e lòbi pa papiamentu.”


text:
Matrimonio vs Union Civil
Union civil ta den centro di atencion atrobe. Na september 2016 nos representantenan den Parlamento a aproba union civil sin destincion di sexo. Union civil ta un nomber legal pa duna personanan den un relacion cu no ta matrominio algun derecho cu ta pertence na matrimonio. Tur nos gobernantenan a bin ripara cu union civil tabatin un desaprobacion grandi den nos comunidad, consecuentemente nan a pone henter e codigo civil nobo den cua union civil ta aparece den lachi. Mientrastanto Aruba a conoce dos caso den corte di e lobby homosexual pa presiona gobierno activa union civil, ya cu esaki ta ley caba desde 2016. Iglesianan Cristian di Aruba y Cristiannan en general no por aproba union civil pasobra esaki ta atacha e importancia y balor cu matrimonio mester gosa. Nos tur ta reconoce cu Aruba ta enfrenta un crisis social, sinembargo e origen di e crisis social ta kiebra den structura di famia. Union civil realmente ta un manera pa recompensa hende cu no kier casa pero si kier gosa di e beneficionan di casamento.
Codigo Civil Nobo Sin Union Civil
Presidente di Parlamento a anuncia cu pronto e topico di activa nos codigo civil nobo lo ta riba agenda den Staten. Parlamento mester djis vota ki dia nos codigo civil nobo ta drenta na vigor. E pregunta cu hopi hende den comunidad tin ta si Parlamento por saca union civil for di e codigo civil nobo prome cu nan vota riba ki dia e ta drenta na vigor. E contesa ta afirmativo, esaki por tuma luga pa medio di un amienda. Kico lo ta consecuencia pa Aruba si Parlamento saca union civil for di nos codigo civil nobo? Corte Europeo y Hulanda lo presiona Aruba pa cumpli cu e veredicto di Corte Europeo cu ta bisa cu mester ofrece union civil na parehanan di mesun sexo.
Contradiccion Legal di Corte
Algun experto legal ta opina cu Corte Europeo a comete un eror den su veredicto di Oliari vs Italia na 2015. Pasobra Corte a dicta den e caso aki cu matrimonio no ta un derecho humano fundamental pa parehanan di mesun sexo. Di otro banda Corte tambe a dicidi cu paisnan miembro mester ofrece union civil na e parehanan aki. E argumento legal ta cu si matrimonio no ta un derecho humano fundamental pa parehanan di mesun sexo Corte Europeo pa Dercho Humano no tin autoridad pa duna algun derecho di matrimonio na parehanan di mesun sexo mediante union civil. E nomber union civil no ta kita di e realidad cu aki ta trata di derechonan cu pa siglonan tabata pertence na matrimonio. Iglesianan Cristian di Aruba ta haci un yamada riba pueblo di Aruba pa tuma contacto cu nos representantenan den Parlamento pa pidi nan pa para na banda di loke ta necesario pa mentene matrimonio y famia riba un standard halto. Deterioriacion di matrimonio y famia ta encera deterioriacion di sociedad y escalacion di e crisis social actual. Parlamento mester sa cu mayoria di pueblo di Aruba kier saca union civil for di nos codigo civil nobo. Union civil ta contribui na empeora e crisis social cu Aruba ta lucha cune.
Comision di Pastornan ICA
7 di december 2020


text:
ORANJESTAD – Aruba Tourism Authority (ATA) a informa cu pa luna di September nos destinacion a ricibi un total di 60.293 bishitante ‘stay-over’. Si compara luna di september 2021 cu Sseptember 2019 - cu tabata e ultimo aña normal di turismo, por deduci cu Aruba a recupera cu 82% di locual a wordo ricibi na September 2019.
HULANDA TA FUERTE
Remarkabel ta e hecho cu e mercado di Hulanda ta mustrando un crecemento fuerte y solido den e tres ultimo lunanan, cu indicacionnan positivo pa sigui e mesun trend den e proximo cuarto di e aña calendario aki. Na 2021 e total di turistanan “stay-over” for di Hulanda a surpasa cifranan di juli, augustus y september 2019 cu 39% (juli), 34% (augustus) y 27% (september). Pa september 2021 e cantidad di turista yegando for di Colombia tambe a surpasa esun di 2019 cu 10% y for di Brazil Aruba a ricibi 4% mas turista compara cu september 2019.
RECUPERACION TA CONTINUA, NO OBSTANTE RETO
Aruba ta sigui recupera desde e re-apertura di nos frontera na juli 2020. E desaroyo y progreso di recuperacion di Aruba su industria principal ta surpasando expectativanan. Den e prome 9 lunanan di 2021, Aruba a ricibi un total di 567.088 bishitante. E proyeccionnan pa e di dos mita di aña ta mustra cu lo por sigui duna un adelanto y ta proyecta pa cera 2021 cu un recuperacion di 73% compara cu loke Aruba a ricibi na aña 2019. Mester bisa si cu a “perde pa gana”. A ricibi menos bishitante cu a proyecta na augustus y september, y a ahusta e proyeccionnan di oktober pa december. Esaki ta mara na e progreso di variante Delta y e nivel di risico eleva pa biahe pa Aruba door di Center for Disease Control (CDC) di Merca Aruba ta wordo representa den tres diferente continente. Norte America ta e mercado mas fuerte y entre januari pa september 2021 un total di 494.724 bishitante Norte Americano a bishita Aruba. Esaki ta 87.2% di e total di nos turistanan. Durante e mesun temporada, Europa a trece 33.819 turista pa Aruba, cu ta 6% di e total di bishitante. Un total di 23.394 turista cu ta representa 4.1% tabata procedente di Latino America, y 2.7% - cu ta 15.151 bishitante, a bishita nos isla for di otro partinan di mundo.
TURISMO CRUCERO
Na juni Aruba a habri atrobe pa ricibi turismo crucero y na augustus 2021 un total di 12,342 pasahero crucero a bishita nos isla riba 9 diferente barco. Turismo crucero lo sigui den un proceso di recuperacion gradual. Di juni pa augustus 2021, Aruba a yama bonbini na un total di 20,861 pasaheronan crucero, cu a bishita nos isla riba 16 diferente barco den e periodo aki. Poco poco nos industria di turismo lo “normalisa” bek cu ahustacionnan, teniendo e siguridad di e bishitantenan, como tambe di e localnan, na prome luga.
TOURISM CREDITS / CENTRAL BANK OF ARUBA
Di acuerdo cu Banco Central e asina yama ‘Tourism Credits’ (cu anteriormente tabata wordo yama “Tourism Receipts”) pa e prome kwartaal di aña 2021 a contribui cu AWG 554.5 miyon den nos economia, cu ta 46% menos compara cu e mesun temporada na 2020. Esaki naturalmente ta debi na e pandemia global di Covid-19 durante cual Aruba tambe a cera su fronteranan temporalmente entre mita di maart 2020 te cu juli 2020.
ORANJESTAD – E intencion ta pa den futuro cercano un pasahero por bula entre e islanan aki pa 100 dollar so. Ta papia di e islanan ABC y Isla Riba. Asina director di aeropuerto di Aruba Joost Meijs ta bisa den un entrevista pa e revista Luchtvaartnieuws Magazine edicion di October. Aruba ta parti di DCCA, cu ta e Dutch Caribbean Cooperation of Airports, y nan kier duna e trafico aereo entre e islanan un impulso extra. Segun Meijs, e buelonan entre e islanan ta hopi importante. Esaki pasobra e network social y economico di e pueblo y e companianan ta reparti riba tur e islanan aki. Pues e trafico ta hopi entre nan. DCCA aworaki ta trahando riba un business case y pa calcula e realisacion di e plan. Y e plan pues, ta pa e tarifa bira 100 dollar pa bula entre e islanan. Aworaki e prijs ta mas cu double esaki. Y cu e extra pa test pa Covid, e portal aki a compronde cu e gastonan a aumenta enormemente.
ORANJESTAD – Fuera di Aruba, ta resulta cu e instituto financiero CIBC FirstCaribbean International Bank Limited a bende parti di nan propiedadnan na 4 otro isla tambe. Ta trata di St. Vincent, Grenada, Dominica y St. Kitts to. Tabata recientemente cu den forma di sorpresa pa hopi, Aruba Bank a anuncia cu nan ta tuma gran parti di e propiedad di First Caribbean over. Pero, awor ta resulta cu ta un strategia di e banco Caribense, pa ‘simplifica y expande nan eficiencia y enfoca riba cierto mercadonan so’. E banconan cu a tuma e operacion over riba e otro islanan ta e.o. The Bank of St. Vincent and the Grenadines Ltd., Grenada Co-Operative Bank Limited, National Bank of Dominica Ltd., y St. Kitts Nevis Anguilla National Bank Ltd. Mescos cu esun di Aruba, e benta ta pendiente aprobacion di Banco Central e respectivo islanan.
ORANJESTAD - Dialuna 18 di october, Cornelia W. a bishita oficina principal di Lotto pa cobra su premio multi-miyonario di Lotto 5. Cornelia tabata feliz cu el a gana e 2 miyon florin. El a cumpra un lotto loco y e numbernan ey a bin resulta e number ganado di Lotto 5.
ORANJESTAD – Unabez cu e hospital ‘nobo’ y renoba di Aruba keda entrega fin di 2022, e lo a costa un biaha y mei mas di e prijs original, y no doble. Por lo menos no basa riba e plan actualisa. Segun e plan inicial si. Asina miembro di Stichting Onroerend Goed Aruba (SOGA) Edwin Roos a bisa e siman aki den e programa Noticiacla LIVE na periodista Tito Laclé. E ta coregi asina e director di hospital Jacco Vroegop cu recientemente tabata den otro programa Noticiacla LIVE, aki el a bisa cu e hospital finalmente lo costa doble.
ORANJESTAD - Aruba Bank a anuncia diamars cu e la cera un convenio cu FirstCaribbean International Bank (Cayman) Limited (“FCIB Cayman”), un subsidiario enteramente propiedad di FirstCaribbean International Bank Limited (“FirstCaribbean”), pa cumpra cierto di nan activonan bancario na Aruba. E transaccion ta suheto na aprobacion segun regulacion pa Banco Central di Aruba (CBA). Ta spera di finalisa e transaccion den e proximo lunanan.
ORANJESTAD, Aruba – 12 di october, 2021: Aruba Hotel & Tourism Association (AHATA) ta publica e cifranan di ocupacion y prijs di hotelnan mensualmente, y data di September ta indica cu e ultimo ola di COVID a causa un perdida averahe di 12 punto di grado di ocupacion na hotel. Despues cu CDC a hisa nivel di alerta pa Aruba, mas cancelacion di reservacion, y specialmente di grupo, a drenta.


text:
Pronóstiko di tempu pa Kòrsou i bisindario bálido te djaweps mainta 6:00 o.l., 19 di mart 2020.
Pronóstiko
Pronóstiko di tempu pa Kòrsou i bisindario bálido te djaweps mainta 6:00 o.l., 19 di mart 2020.
Kompilá: djárason 18 di mart 2020, 05:00 o.l. (09:00 UTC).
Tempu: Shelu ta parsialmente te tiki nublá ku prinspalmente den mardugá un chèns leve pa algu di áwaseru.
Temperatura máksimo lo alkansá 30ºC i temperatura mínimo 25ºC.
Solo ta sali 06:41 i ta baha 18:47 o.l.
Bientu: For di direkshon por lo general ost i moderá; forsa 3 te 4 (12 te 30 km/ora, 7 te 16 nudo). De bes en kuando posiblemente basta fuerte den ráfaga; forsa 5 ( 31 te 39 km/ora, 17 te 21 nudo).
Situashon general: No ta antisipá desaroyo di nubia ku áwaseru signifikante durante e próksimo dianan. Un sistema di preshon haltu kresiente lo sera e siman aki i bientu ta bira gradualmente mas fuerte, miéntras e potensial pa awa kai ta oumentá un bes mas durante e siguiente fin di siman.
Kondishon di laman: Trankil te lokalmente moderá ku altura di olanan entre 0.5 i 1.5 meter (2 pa 4 pia).
Fenómeno spesial: Ningun.
Perspektiva te djabièrnè mainta: Lo no tin muchu kambio den e wer. E fluho di bientu ta bira un poko mas fuerte.
Meteorólogo: Coffie


text:
Gabinete Wever-Croes Den reunion den Parlamento: ๐ฃ๐ฅ๐ข๐๐๐๐จ๐ฅ๐ ๐๐ ๐ฆ๐๐ฅ๐๐๐ก๐๐ก๐ ๐๐ ๐ ๐๐ก๐๐ฆ๐ง๐๐ฅ ๐ ๐๐๐ฌ ๐ฆ๐๐๐จ๐ก ๐๐๐๐ฅ๐๐ง๐ข โ๐ ๐ช๐ฏ๐ด๐ต๐ช๐ต๐ถ๐ต๐ฐ๐ฏ๐ข๐ฏ ๐ค๐ถ ๐ข ๐ฉ๐ข๐ค๐ช ๐ด๐ค๐ณ๐ฆ๐ฆ๐ฏ๐ช๐ฏ๐จ ๐ต๐ข ๐ค๐ฐ๐ฎ๐ฑ๐ญ๐ฆ๐ต๐ข๐ฎ๐ฆ๐ฏ๐ต๐ฆ ๐ช๐ฏ๐ฅ๐ฆ๐ฑ๐ฆ๐ฏ๐ฅ๐ช๐ฆ๐ฏ๐ต๐ฆ ๐บ ๐ฏ๐ฐ ๐ต๐ช๐ฏ ๐ฏ๐ช๐ถ๐ฏ ๐ช๐ฏ๐ง๐ญ๐ถ๐ฆ๐ฏ๐ค๐ช๐ข ๐ฅ๐ช ๐ฏ๐ช๐ถ๐ฏ ๐ฉ๐ฆ๐ฏ๐ฅ๐ฆ
Gabinete Wever-Croes
Den reunion den Parlamento:
๐ฃ๐ฅ๐ข๐๐๐๐จ๐ฅ๐ ๐๐ ๐ฆ๐๐ฅ๐๐๐ก๐๐ก๐ ๐๐ ๐ ๐๐ก๐๐ฆ๐ง๐๐ฅ ๐ ๐๐๐ฌ ๐ฆ๐๐๐จ๐ก ๐๐๐๐ฅ๐๐ง๐ข
โ๐ ๐ช๐ฏ๐ด๐ต๐ช๐ต๐ถ๐ต๐ฐ๐ฏ๐ข๐ฏ ๐ค๐ถ ๐ข ๐ฉ๐ข๐ค๐ช ๐ด๐ค๐ณ๐ฆ๐ฆ๐ฏ๐ช๐ฏ๐จ ๐ต๐ข ๐ค๐ฐ๐ฎ๐ฑ๐ญ๐ฆ๐ต๐ข๐ฎ๐ฆ๐ฏ๐ต๐ฆ ๐ช๐ฏ๐ฅ๐ฆ๐ฑ๐ฆ๐ฏ๐ฅ๐ช๐ฆ๐ฏ๐ต๐ฆ ๐บ ๐ฏ๐ฐ ๐ต๐ช๐ฏ ๐ฏ๐ช๐ถ๐ฏ ๐ช๐ฏ๐ง๐ญ๐ถ๐ฆ๐ฏ๐ค๐ช๐ข ๐ฅ๐ช ๐ฏ๐ช๐ถ๐ฏ ๐ฉ๐ฆ๐ฏ๐ฅ๐ฆโ
Durante reunion den Parlamento diahuebs mainta na unda cu a trata e proceso di formacion, di reparticion di cartera y di screening, Prome Minister Evelyn Wever-Croes a duna un splicacion amplio y na placa chikito con cada proceso a bay.
Pa loke ta trata e procedura di screening di ministernan segun Landsbesluit 9 sept 2013, no. 1, e decreto ta stipula cu e formador ta encarga cu e screening y esaki e lo mester entrega na Gobernador di Aruba pa evaluacion. E procedura di screening ta riba e siguiente areanan:
– Investigacionnan na e candidato na unda nan mester entrega documentonan cu tur hende por haรฑa riba internet y su famia te den di 3 grado di dje y su casa (yiunan, nietonan, mayornan, rumannan, abuelonan, omo y tanta, subrino y subrina). Mester raporta trabou, funccion y interesnan financiero den companianan di cada un di e personanan aki.
– Investigacion criminal pa Ministerio Publico
– Investigacion di Departamento di Siguridad Nacional
– Investigacion di Departamento di Impuesto
– Declaracion di salud, den caso cu ta necesario
– Investigacionan cu formador ta haya necesario
– Conversacionnan cu candidatonan y investigacion mas profundo den caso cu ta necesario
– Supervisa y aproba pa Gobernador
E tres institutonan aki ta completamente independiente cu no tin niun hende cu por influencia y nan ta haciโe segun nan criteria y e decreto. Na final di nan investigacion, nan a presenta e resultado na Formador y esey a forma parti di e conversacion y deliberacionnan cu tawata tin despues. Pues no ta Formador a dicidi ken debe impuesto of no, ni a wak den e filenan nacional kico tin pa dicidi kico por laga afor of no. No ta formador ta wak kico Ministerio Publico tin den su file of no. Esakinan a wordo haci door di e institutonan cu despues a informa Formador.
โCaminda cu ta necesario pa haci un follow up y bay mas leu, por a haci esaki. Mi lo por a pidi Siguridad Nacional pa wak cierto temanan mas leu, of Ministerio Publico pa asina yega na un bista mas obhetivo di cada candidato, despues cu entrega esaki na gobernador.
E sistema aki di screening ami a aplica na 2017, 10 candidato, na 2019/2020, 1 Candidato y na 2021, 9 candidato. Pues ami a haci 20 screening den e 4 aรฑanan aki. Si e ley di screening por drenta na vigor e lo haci e trabou di e formador hopi mas facil y pa Parlamneto tambe permitiendo nan pa haรฑa mas informacion mirando cu esey nan kier aworakiโ, Prome Minister a duna di conoce.
Prome Minister den e reunion publico a ripiti loke el a bisa den mas di ocacion, โE screening a bay segun e decreto y aki nan mi metser subraya articulo 7 di e decreto cu ta bisa cu irespecto loke articulo 6 ta bisa, tur conversacion, informacion y corespondencia entre e formador y e candidato, ta confidencialโ.
Tur screening ta confidencial y riba e contenido no por duna informacion na tercera parti. Dus tin un deber de confidencialidad hopi severo den e decreto aki cu ta prohibi Formador di duna informacion riba e screening. Hopi, entre nan oposicion den Parlamento ta pidi pa informacion y segun Prome Minister, e ora nan mester cambia e ley. Despues di deliberacion cu Parlamentario Hendrik Tevreden cu a pidi e reunion, Prome Minister a duna informacion tambe na Parlamento pero ta keda na Parlamento pa cambia e ley.
โBo ta wordo paga pa bo ta Parlamentario. Si cambia e ley di screening, e ora ami como Formador por comparti informacion. Pero bo no por exigi ami como Formador viola ley pasobra abo no kier cambia e leyโ, Prome Minister a enfatisa.
Prome Minister na final riba e punto di screening, a recorda Parlamento tambe cu ta Presidente di Parlamento actual, Seรฑor Edgard Vrolijk mes a traha riba e concepto di ley aki na unda articulo 9:4 ta bisa cu unabes e ley pasa e tipo di informacionnan aki, e samenvatting di e screening, por wordo comparti cu Parlamento.


text:
No kima bo cas purbando di elimina neishi di maribomba!
Ora ta trata di elimina neishi di maribomba na cas of negoshi, nos conseho ta pa jama un compania di pest control.
Hopi hende rond mundo ta desea cu nan lo a hasi esaki, enbes nan a dicidi di tuma e situacion den nan mesun man y accidentalmente kima un parti di nan cas of asta kima henter un garage abou door di purba deshaci di neishi di maribomba cu tabata buzzing den un huki.
Mas pio ta, purba elimina un neishi di maribomba cu ta den serkania di klapchi warda. Esey ta djis un explosion wardando pa pasa.
Bo sa haña maribomba cu ta agresivo y lo pika si nan ta sinti nan mes amenasa, contrario di un abeja…un maribomba tin e capacidad di pika varios biaha.
Maribomba por drenta un cas of negoshi door di buraconan cu tin rond di cas/negoshi, pesey ta importante pa seal tur opening cu por tin pa asina preveni no solamente maribomba pero hopi otro insecto tambe.
Tin diferente motibo pakiko maribomba ta dicidi di drenta un cas/negoshi. Nan ta en busca di cuminda, un caminda pa crea nan neishi of djis accidental y pa casualidad.
Si bo mira un maribomba den bo cas, hasi un inspecion pa wak si por casualidad ja un neshi a wordo forma dentro di bo hogar of negoshi. Tambe inspecta pafo di cas serka di bentananan y porta pa buraconan den screen cu nan lo por a drenta for di.
Preveni un episodio di hinkamento di maribomba cu por dirigi na un irritacion alergico.
Si bo ta sospecha di tin un infestacion jama nos pa schedule un inspection GRATIS door di D.A.L. Pest Control.


text:
ARUBA TOURISM AUTHORITY: KICO POR SPERA PA 2021
ORANJESTAD – Desde cu Aruba a bolbe habri su fronteranan, Aruba Tourism Authority ta trahando cu diferente scenario di proyeccion di loke por spera di e cantidad di turistanan cu lo bishitanos destinacion. E scenarionan pa 2021 ta consisti di uno optimista – conservativo y cauteloso.
Pa 2020 tawatin tres proyeccion: den e caso optimista cu Aruba lo cera cu 40% di recuperacion di e total di bishitantenan compara cu 2019, den e caso conservativo lo cera cu 30% di recuperacion y den un caso peor lo a cera cu 20% di recuperacion. Cu e resultadonan di 2020 conoci awo, por deduci cu Aruba a recupera 33% di bishitantenan compara cu 2019. Un tiki mas cu loke e organisacionmundial di turismo (UNWTO) a proyecta pa cu turismo global, undacu a indica cu e grado di recuperacion lo ta di 30% (un caida di 70%) compara cu 2019. Mester keda realisa cu a captura locual lo por tabata disponibel, mirando cu e consumidor tambe ta dicidi di no biaha of di pospone su biahe. E ta wordo pidi pa de facto ‘keda cas’.
Pa 2021 a tuma e aña 2019 como ehempel pa compara y aki por miracu Aruba su proyeccionan ta conduci na un recuperacion di suturismo di entre 45% pa 60%. Na e momento aki loke nos ta mirandocu awo Aruba ta net memei di e recuperacion, mirando e desaroyonanden e industria di turismo cual lo sigui cambia. Pues por bisa cu situma indicacionnan di awo nos por ta na un grado di recuperacion pa 2021 di 50%. Esaki obviamente lo sigui fluctua, mirando cu e situacion ta sigui ta uno cambiante.
Ta anticipa cu Norte America – cu ta e contribuyente mayor na Aruba su turismo- lo sigui ta e contribuyente mayor cu un total market share di sigur riba 80% pa loke ta bishitantenan pa Aruba, sigui pa Europa y Latino America cu cada uno lo contribui cu rondo di 5% di e market share pa cu bishitantenan pa Aruba y 3% lo ta di otro pais y islanan.
Den e scenario cauteloso, un recuperacion di 45% di nos turismo por produci un total di 515.190 bishitante durante 2021 pa Aruba mientras den e scenario optimista, un recuperacion optimista di 60% por duna Aruba un total di 658,184 bishitante pa aña 2021.
Pa loke ta otro 3 indicador principal pa 2021; ta proyecta cu turismocrucero lo por recupera entre 25% pa 50% pa 2021 compara cu 2019. E asina yama Tourism Credits (loke a bishitantenan ta laga atras, directamente, den nos economia) lo por recupera entre 45% cu 60% compara cu 2019 y e Average Daily Rates (ADR) ta spera cu esaki lo por mustra un grado di recuperacion di 75% compara cu 2019.
Mester tene cuenta pues cu e hecho cu e grado di recuperacion lo ta gradual y cu den 2021, Aruba su turismo no lo regresa na normalidad. Ta enfoca nos recupera mas, pero e lo ta un proceso gradual! Ta urgiun y tur pa tene esaki presente y pa tene cautela pa cu bocomportacion y realisa cu e crisis ta vigente ainda!
E situacion ta y lo sigui ta uno cambiante. Aruba a habri aña cu un lockdown procedente for di Inglatera, resultando den cancelacion di e vuelo non-stop for di Inglatera, cual a inicia na december 2020. Tambe paisnan for di unda nos bishitantenan ta bin, ta cuminsa mas y mas exigi un resultado di test negativo prome cu e turista bolbe supais. E restriccionnan aki ta pone cu e bishitantenan ta wordorestringi pa loke ta nan biahenan. Realidad ta cu den nos mercadoprincipal e cantidad di casonan ta sigui ta un reto y gobiernonanconcerni ta sigui tuma medida cu ta haci un biahe bira mas dificil.
Obviamente e enfoke ta riba e vacuna cu lo trece alivio. Pero esakitambe lo tuma su tempo. No obstante di tur esaki por mira cu e turistanan su deseo pa biaha ta sigui ta uno fuerte apesar di tur medidanan cu cada pais ta pone na vigor.
A.T.A. kier gradici tur socio kende a bin ta traha incansablemente pa Aruba su turismo por habri bek y por logra captura locual a logra na2020. Ta subraya e responsabilidad colectivo y individual cu nos tin. Pa Aruba su turismo y su economia sigui recupera, ta importante pa nos carga e responsabilidad di keda practica tur e protocolnan stipuladoor di e diferente instancianan concerni. Asina Aruba por domina e casonan di Covid-19 y nos economia por bolbe florece.


text:
Empleadonan di Aruba Bank ta celebra 95 aña cu creatividad y trabou den ekipo
Oranjestad – 01 di october 2020- Durante luna di september, Aruba Bank ta celebra su di 95 aniversario. E departamento di recurso humano na Aruba Bank a introduci initiativanan pa empleadonan por a disfruta di e gran celebracion na un manera sigur.
E esfuerzo a enfoka ariba creatividad y trabou den ekipo. Entre otro a introduci competencia di decoracion di tapaboca caminda cu e creatividad di empleadonan a sobresali. Departamentonan a decora e diferente porta di oficina na tur sucursal di Aruba Bank. Akinan trabou den ekipo a hunga un rol hopi importante pa por a ehecuta e tarea. E panel di huradonan tabata tin un trabou dificil pa saca e ganadornan.
Empleadonan a haña e oportunidad tambe pa demonstra nan talentonan scondi. Esaki por tabata di talento scondi den cushina te cu un talento scondi den arte, canto of baile. Esaki a wordo comparti via imagen of video.
A clausura e luna di celebracion cu un dushi treat y un mira ariba e celebracion di e aña venidero den bon salud y den unión di e famia di Aruba Bank, DEN GRANDI!


text:
Oranjestad-Departamento di Salud Publico Aruba (DESPA) ta tene tur aña campaña pa conscientisa pueblo riba e importancia pa elimina criadero di sangura di Dengue (Aedes aegypti). En conexion cu esaki e aña aki DESPA ta entregando na tur kleuter, lagereschool y scolnan pa enseñansa special un “Lespakket Dengue” renoba. E “lespakket Dengue” a wordo adapta, teniendo na cuenta e nivel di enseñansa di tur mucha. E “lespakket” ta contene un “lesbrief” cu informacion necesario pa docente y informacion en general di Dengue manera entre otro con bo por reconoce e sangura (Aedes aegypti) cu ta transmiti Dengue, con Dengue ta wordo transmiti y con bo por evita Dengue y criadero di sangura Aedes aegypti.
Tambe e ta contene diferente material manera entre otro un dvd informativo, buki Gino y e sangura di Dengue y ilustracionnan educativo pa diferente nivel di enseñansa. E prome “lespakket Dengue” a wordo entrega dialuna dia 7 di april riba dia Mundial di Salud na scol basico Kudawecha. Durante e siman cu ta bin Gele Koorts en Muskieten Bestrijding (GKMB) lo ta repartiendo e “lespakket Dengue” na tur otro scolnan di enseñansa preparatorio, basico y enseñansa special na Aruba.
Cu esaki DESPA ta spera di por aporta mas na e conocemento di e malesa Dengue cerca nos muchanan y asina promove e importancia di prevencion pa cu esaki. Pa mas informacion por tuma contacto cu Departamento di Salud Publico, telefon 522-4200 of cu GKMB na 585-3325.


text: Diadomingo atardi a drenta informe di cu lo tin hende sinta na Fermin’s Bar ta dal drinks manera nada no a pasa, mesora a dirigi un patruya na e sitio. Na yegada di e patruya, nan a splica e gerente cu diabierna, diadomingo y dialnua unocamente ciudadanonan por sali pa 1. pone gasolin den auto, 2 bay dokter, 3 of bay botica y di 4 bay restaurant busca cuminda y bay nada mas. Como cu e gerente no tabata compronde e mensahe bon a invite pa e bay na warda di polis na Shaba unda eynan a splica e gerente con e ley ta hinca den otro den temporada di crisis.


text:
Minister Marilyn Alcalá-Wallé: “Edukashon ta pinta alma na kolo, pa habri porta pa futuro.”
Minister Marilyn Alcalá-Wallé: “Edukashon ta pinta alma na kolo, pa habri porta pa futuro.”
WILLEMSTAD – En konekshon ku 25 aña di eksistensiá di partido PAR, a organisá resientemente un charla tokante “kalidat di edukashon komo meta pa desaroyo sostenibel na Kòrsou”.
Den e kuadro aki, Minister di Enseñansa, Siensia Kultura i Deporte, sra. Marilyn Alcalá-Wallé a duna kontenido i liña di maneho riba Edukashon di Kalidat na Kòrsou.
Durante e presentashon, sra. Alcalá-Wallé a suprayá ku tur mucha tin derechi riba desaroyo i akseso igual na enseñansa di kalidat. Gobièrnu di Kòrsou su vishon ta pa brinda edukashon di den un mundu di diversidat. Esaki ta kana segun e linea di maneho ku UNESCO a stipulá den desaroyo sostenibel di Edukashon di Kalidat (SDG 4) segun e Marko di Referensiá di Edukashon di Kalidat 2030. Den kuadro di esaki a implementá enseñansa obligatorio i pone komo méta ta pa yega na 0 drop out. Tur hende tin derechi riba kalifikashon segun nan kapasidat.
Pa mehorá kalidat di enseñansa ta imperativo pa hasi análisis di e oferta i demanda riba tereno di enseñansa. Oferta den e kaso aki ta referí na implementashon di diferente strategia, di kua ta ilustrá 3:
- Aktualmente gobièrnu ta hasiendo e ehersisionan nesesario pa krea i mehorá fasilidatnan di edukashon asina ku tur mucha por risibí edukashon den un ambiente sano, salú i efektivo.
- Ku bista riba un di métanan pa aña 2020 segun UNESCO, Gobièrnu di Kòrsou banda di duna finansiamentu di estudio, ta eksplorando posibilidat pa haña beka (scholarship) pa enseñansa avansá den region i globalmente. Di e forma aki nos muchanan por haña mas oportunidat pa amplia nan konosementu i desaroyá nan mes komo suidadadanonan di mundu.
- Ku bista riba aña 2030 UNESCO pero tambe gobièrnu ta buskando formanan pa oumentá e kantidat i kalidat di maestro- i dosentenan na Kòrsou.
Pa lokual ta trata demanda ta importante pa sa kiko ta e nesesidatnan di esun ku ta risibí e edukashon. Mester tene kuenta ku e.o e género i diferensia di género, e aserkamentu di género, karakter di e mucha, famia, e influensha di medio-ambiente i medionan di komunikashon, sigur den un mundu globalisando.
Finalmente Minister M. Alcalá-Wallé a klousurá ku e dicho: “Edukashon ta pinta alma na kolo, pa habri porta pa futuro.” P’esei ta importante pa huntu nos traha riba e kalidat di enseñansa i krea oportunidatnan den nos sistema di enseñansa.


text:
Proseso di investigashon
Kontraloria ta sigui desaroyo di tur sektor i ministerio. A base di e desaroyonan i e riesgonan mará na kada un, Kontraloria ta determiná tur aña kua ta e investigashonnan ku e ta deseá di hasi. Parlamento tambe por entregá petishon pa hasi un investigashon spesífiko.
Promé ku start un investigashon, ta formulá un proposishon di investigashon ku Kolegio ta aprobá. Despues, ta pone e minister korespondiente i e sekretario general na altura ku ta bai hasi e investigashon.
Bou di supervishon di un di e lidernan di sektor, personal di Kontraloria ta ehekutá e investigashon na un manera minusioso i profeshonal, konforme e normanan di kalidat fihá.
Ta pone e resultadonan di e investigashon den un rapòrt. Kontraloria ta hasi esaki ku sumo kuidou. Promé ku presentá e informe na Parlamento, ta presentá e rapòrt preliminar na sekretario general di e ministerio en kuestion, pa e proseso di skucha tur dos banda por tuma lugá na nivel ofisial. Despues di e evaluashon ofisial, ta presentá e rapòrt preliminar na e minister responsabel, pa e proseso di skucha tur dos banda por tuma lugá na nivel atministrativo. Si e minister reakshoná riba e rapòrt, ta inkluí su reakshon integralmente den e rapòrt presentá na Parlamento.


text:
KRALENDIJK – E astro di futbòl boneriano ku ta Ayrton Cicilia, a firma ku “Prestige Sport” pa 2 aña, esaki rumbo pa su karera profeshonal den futbòl.
Prestige Sport ta un“zaakwaarnemersbedrijf” ku ta regla asuntu di “team” nan profeshonal pa hungadó nan na Inglatera, Alemania, Portugal,Merka, Spaña ihopi mas.
Nan tin hungadó nan ku ta hungando pa FC Barcelona di Spaña, Philadelphia Union na Merka, SC Braga di Portugal, tambe unu na Inglatera ku ta hunga pa “Huddersfield Town.
Asina tin hopi mas ku ta hunga afó i ku ta hungando profeshonal. Aworakí nan ta bezig tratando pa laga Ayrton bai Inglatera òf Portugal den un di e liganan mas haltu.
Di parti di ATIP (Anything is Possible Soccer Academy) di akuerdo ku sr. Jermaine Windster, a tuma kontakto ku nan pa un reunion.
Jermaine Windster a bai ku Ayrton na nan ofisina pa papia mas ku 3 ora promé ku nan a firma e siman despues.
Prestige Sport ta mira Ayrton komo un hungadó ku por yega leu den futbòl profeshonal.
Momentu ku e krisis di “corona virus” pasa òf baha poko, nan plan ta pa Ayrton pasa dirèkt pa un di e timnan profeshonal.
Ayrton a demostrá su talentonan na Hulanda asina bon ku nan ke bai un stap mas leu kuné, no Hulanda so pero nan ke bai “BIG LEAUGE” aworakí, pafó di Hulanda pues.
ATIP tambe a bira e partner ofisial di “Prestige Sport” na islanan ABC.
ATIP awokí por skout muchanan ku tin e talento pa nan tambe sigui den Ayrton su kaminda, hungando bala den un di e liga nan grandi den Europa.
Ayrton aworaki ta bezig ta trein na Hulanda te na momentu ku futbòl sigui na e otro paisnan pa e por bai sigui su soño.


text:
Balashi – Diaranson mainta algo prome cu 6:30 Aruba ta conoce su prome morto den trafico.
Esaki ta sosode un poco mas pabou di e rotonde den construccion, di ex Drive Inn.
Den oranan trempan polis ta wordo manda cu urgencia pabou di e rotonde di drive inn, pa un bus di e compania Arubus cu a dal un peaton.
Na yegada di e patruya mes ora e ta wak e seriedad di e caso y ta pidi ambulance cu urgencia. E victima a ricibi hopi golpi y tawata tin dificultad pa hala rosea.
Ambulance cu a yega mes ora prepara e cabayero y sali cu maximo urgencia pa hospitaal. Pero prome cu ta yega hospitaal e victima ta fayece.
Loke a sosode ta cu e victima a baha for di un bus chikito y a cuminsa crusa cuminda y no a pone atencion ariba e bus grandi di Arubus cu tawata pasando. Impacto tawata net caminda chauffeur di e bus grandi ta sinta, pues e rand di e bus. Un impacto hopi duro mes, mirando cu e bus a haya un deuk grandi y tambe e windshield cu a kibra.
Instancianan concerni a wordo avisa y despues di investigacion caminda a wordo habri bek, algo prome cu 8:20.


text:
Si no ta pa Hulanda, ta cuanto cos nos no ta haya sa mes… Hopi lo no ta di acuerdo cu e ponencia aki, ya cu di mes nan ta contra tur observacion cu por bisa algo positivo di nos compatriotanan di Reino. Y naturalmente nan tin razon ora di berdad mester bisa algo negativo di e pais ey o su gobierno. Lamentablemente den e situacion cu nos ta aden, y no solamente desde e crisis di Covid-19, hopi di e zundramento tin di haci directamente cu e acuerdonan cu a cera den ultimo añanan y cu ta pone un peso grandi riba nos gobierno cu mester cumpli. Esaki no ta conta so pa esnan cu actualmente mester carga e peso aki, pero lo a toca cualkier cu lo ta na e timon awor aki. Pero nos no mester tin demasiado duele di nan tampoco, pasobra nan ta hacie voluntariamente, y paga, y bon tambe.
Den e confrontacion cu Hulanda, na nivel di gobierno, opinionnan ta varia segun e orientacion politico, pa e temanan di e momento aki. Sin embargo, hopi di e zundramento riba Hulanda y su gobierno nos a tende den su version berde den e añanan nos tras. No mester lubida cu nos tin basta aña bao di supervision financiero, y scuchando cierto criticonan lo ta mihor pa confronta nan totalmente, haciendo uso hasta di foronan internacional pa keha e madre patria pa su comportamento ‘neo-colonial’. Cada ken cu ta sinti su mes yama pa cana e caminda ey, tin naturalmente pleno derecho, pero no necesariamente lo haya e resultado cu ta desea. Y esey pa un motibo bastante obvio: no tur cos cu ta sucede den e trato entre gobierno insular y gobierno Hulandes ta muestra di mala voluntad di parti di e ultimo aki, mucho menos tin algo di haci cu ‘neo-colonialismo’. Ta parce cu nos no por trece suficientemente dilanti cu e situacion precario cu nos ta aden ta resultado di e practica politico cu nos mes a permiti durante decadas y cu a crea un monster riba nos, cu awor ya nos no por contene sin ayudo externo. Lo ta un eror pa kere cu e necesidadnan cu nos tin ta placa, cu no t’ey actualmente. Si esey tabata asina, nos lo simplemente fia placa awor, y paga back despues… Pero e storia no ta asina simple, sigur no den e mundo cu ta rondona nos. Esun cu ta dispuesto di fia bo, ta busca pa sa ta con bon pagador lo bo ta durante e periodo di paga back. Y ta ey ta bin dilanti e cantidad di asunto cu e Hulandesnan a trece dilanti, pa nos por paga back. Esey ta nan interes directo tambe, pero cu a lo largo lo conveni nos mes tambe, teniendo un base mas solido pa sigui nos rumbo. Y ora nan ta trece e cosnan alo dilanti, esey no tin nada di ‘malvado’ cune, ta deseo, o hasta exigencia normal den nos situacion. E ta bira ‘malvado’ den vista di esnan cu ta kere cu nan (Hulanda) no tin nada ta exigi, y ta interpreta tur suceso cu e bril di ‘neo-colonial’, y cu nan ta haci tur esaki pa oprimi nos, atrobe, ainda…
Esaki ta brinda e ora un salida facil tambe, pasobra nos no mester discuti loke nan ta propone pa reforma pa crea un base mihor pa nos desaroyo socio-economico. Esaki ta e motibo pakico nos ta tende asina poco discusion tocante e temanan pisa cu ta bin den nos direccion di tur manera? Eleccion a bin te bay, unda cu salvo algun excepcion, mayoria di partido no kier a discuti ningun tema mas den detaye. Y awor cu tin gobierno, tin e tardanza atrobe pa yega na plan gubernamental pa e periodo crucial aki. E punto clave aki ta: mientras Hulanda ta papia cla, nos gobierno no ta parce dispuesto di enfrenta e situacion y bisa nos ‘de una vez por todas’ kico ta tumando lugar. Si no ta pa Hulanda, kico nos ta haya sa realmente? Un bon ehemplo di esaki ta e ley pa limita salario y beneficio pa persona den posicion halto (LNT). Awor cu Hulanda a toca e asunto, den sentido cu Aruba no ta move liher bastante cu e ley aki, segun acuerdo cu nos gobierno, nos ta haya di tende cu tin un ley den preparacion. Y ta gaba de paso cu e ley ta hopi parecido na esun Hulandes, pues no tin tanto ‘clabo pa resolve’. Masha bunita, y danki na e Secretario di Estado pa ‘habri paso’ pa nos, aunke lo mester warda te ora e ley yega parlamento pa nos conoce su contenido mas den detaye. Nos ta comprende caba cu ta sigui trata nos manera un seccion di CIA, unda ta haya detaye ‘on a need to know basis’. Si no ta considera e tema di nos interes, no ta bisa nada. Pa nos suerte nos ta ciudadano Hulandes y si gobierno local ta dejado cu su informacion, no riba e tema particular aki so, sino tur e avalancha di cos cu mester sucede den e proximo añanan y cu ta toca nos tur, ‘que sea asi’. Pero e ora no mester critica prensa despues pa a ‘malinterpreta’ loke gobierno kier bisa. Prensa t’ey pa duna informacion, tambe ora un banda no ta haya esey necesario.


text:
KRALENDIJK – Dia 21 di febrüari próksimo ta Dia Internashonal di Idioma Materno. Papiamentu ta un idioma usá den tur gremio di nos komunidat i ta papiá pa un mayoria grandi na Boneiru, sea nasí aki òf nò. Apesar di Papiamentu su historia, el a sa di surpasá tur lucha i kolonialismo. Gobièrnu a ofisialisá uso di Papiamentu den korespondensia ku su pueblo i ortografia pa Boneiru. Papiamentu ta usá pa prensa, den korte i tambe den gobièrnu. Nos mester ta hopi orguyoso di nos idioma materno
En konekshon ku selebrashon di Dia Internashonal di Idioma Materno, SKAL huntu ku Fundashon Akademia Papiamentu i Biblioteka Públiko Boneiru ta organisá diktado pa diferente grupo.
E aña akí ta dediká e diktado na Señora Monica Clarinda.
Monica Clarinda a skirbi diferente buki di kuenta pa mucha na Papiamentu.
Ta pa su dedikashon na Papiamentu, SKAL huntu ku Fundashon Akademia Papiamentu i Biblioteka Públiko Boneiru ta dediká diktado 2020 na su persona.
Djaweps dia 20 di febrüari 8or di mainta tin diktado pa e skolnan básiko. Tur skol lo traha e diktado na mes un momento.
E aña akí Komunidat di Skol Boneiru ta partisipá pa promé biaha na e kompetensia. Nan lo midi forsa kon pa skirbi Papiamentu segun ortografia ofisial djabièrnè dia 21 di febrüari mainta. Riba e mainta ei lo tin diktado tambe pa gruponan di 60 plùs. Pa públiko general diktado lo ta 7or di anochi.
E kompetensia pa gruponan di 60 plùs i públiko general lo tuma lugá na Biblioteka Públiko Boneiru ku ta situá na Kaya Gramèl na Antriòl.
Meta prinsipal di e diktado ta pa krea konsientisashon pa Papiamentu i pa skirbimentu di papiamentu segun ortografia ofisial.
Interesado pa e diktado di djabièrnè dia 21 di febrüari anochi por registrá mas tardá djamars dia 18 na ofisina di SKAL òf na telefòn 7178868.


text:
Conexion di Funeraria riba MiPensioen di SVb
Banco di Seguro Social Aruba SVb tin un otro primicia unda cu entrante prome di september 2019 tur funeraria na Aruba por maneha nan propio cuenta via e portal di SVb MiPensioen.
Funerarianan ta duna servicio na famia di pensionadonan cu fayece kende mester atende cu entiero den momento di tristesa. Parti di e servicio ta tramita peticion pa gasto di entiero na SVb.
Cu introduccion di e portal aki agencianan funeral lo tin e facilidad di entrega nan peticion pa gasto di entiero den forma digital. Esaki ta acelera e proceso, ta mas eficiente y transparente, compara cu entrega di documento den e forma tradicional. Ademas e agencianan tin e posibilidad pa controla caso pa caso con leu nan peticionnan pa gasto di entiero ta.
Otro facilidad di e portal ta cu ora SVb procesa e pagonan mensual pa gasto di entiero esaki ta aparece riba e portal y e funeraria por mira cua ta e casonan cu a wordo paga. Asina cu e pagonan ta procesa y completa esaki lo ta disponibel riba e portal.
Asina SVb ta sigui inova y ta sigui mehora su servicio pa su clientenan, partnernan y comunidad di Aruba. Pa SVb ta un placer pa por mehora su servicio na bienestar di e funerarianan y nan clientenan.